Pasukan Mobile Legends Malaysia, ICON MY kini mampu menarik nafas lega sejurus memenangi kelayakan kedua bagi kejohanan Liga Profesional Mobile Legends (MPL) Malaysia dan Singapura musim kedua yang mengumpulkan hadiah wang tunai keseluruhan RM399,000.
Mereka meraih kemenangan selesa 2-0 ke atas We Own World (W.O.W) sebentar tadi.
ICON MY asalnya terdiri daripada pemain berpengalaman yang menyertai National Arena Contest. Mereka juga adalah pemain terbaik dunia (top global) mengikut ranking hero dimainkan.
Pengurus ICON MY, Andi Basri ataupun lebih dikenali sebagai Mr. Cocan berkata, dia teruja dan bangga dengan pencapaian ahli skuad kendaliannya itu.
“Selepas bersungguh-sungguh untuk majukan team ICON (mempersiapkan mereka untuk kelayakan MPL musim kedua ini), saya sangat berpuas hati dan begitu teruja dengan kemenangan ini.
“Pastinya saya akan memantau bagi mempersiapkan mereka untuk bertanding dengan pasukan lain yang nyata hebat belaka di Regular Season kelak. Ini termasuklah berbincang dengan kapten pasukan untuk strategi baru dan jadual latihan ICON MY,” katanya ketika dihubungi sebentar tadi.
Ketika artikel ini ditulis, ICON MY adalah pasukan pertama memenangi kelayakan kedua untuk ke Regular Season MPL musim kedua yang akan berlangsung tak lama lagi.
Pasukan yang mendapat jemputan terus ialah Bigetron E-Sports, Mystic Burden (MCB), Flash Tyrants dan AirAsia Saiyan. Skuad lain ialah Saiyan Reborn dan Traitor untuk pusingan kelayakan pertama.
Skuad Mobile Legends yang mendapat tempat ketiga di MPL musim pertama, FV. MyA pula harus berentap dalam pusingan wild card untuk mara ke Regular Season.


Beberapa hari sebelum berakhirnya musim 12 Mobile Legends pada 29 Jun, nampaknya Moonton dan mengumumkan skin eksklusif untuk musim ini iaitu “Vexana Imprisoner”.
Skin eksklusif ini hanya diberikan kepada pemain yang berada di rank Master ke Mythic selepas berakhirnya setiap musim.
Sebelum ini kita diberikan skin Warlord Bane, Wyrmslayer Tigreal dan Locomotive Franco untuk musim terdahulu.
Selain itu, korang juga akan dapat Battle Points dan tiket bergantung kepada rank. Bagi menunggu musim baru yang akan hadir pada 29 Jun ini, pastinya akan ada perubahan rank jadi korang perlu bersiap sedia untuk berlawan pemain lain yang mungkin lebih hebat (kalau korang naik rank cepat sangat).


Selepas pertarungan sengit musim liga yang berlangsung selama enam minggu, akhirnya kita dah menemui lapan pasukan yang layak ke playoffs pada akhir Oktober nanti.

EVOS Esports SG berjaya untuk mendominasi musim liga apabila kekalahan mereka di playoffs tahun lalu berjaya ditebus kali ini. Dengan rekod 16 menang dan 5 kalah, mereka berjaya mengumpul 11 mata perbezaan perlawanan diikuti skuad Malaysia, TODAK di tempat kedua. Kedua-dua skuad ini berjaya memenangi tujuh set perlawanan dan hanya dua kekalahan.
Di tempat ketiga, skuad Axis Esports (yang dibarisi beberapa pemain Reborn) juga unggul dengan enam set yang dimenangi. Skuad Singapura, Resurgence pula hanya di belakang Axis dan Geek Fam pula seperti mencari rentak mereka selepas pertukaran roster sejak kehilangan dua pemain bintang.
Pasukan popular, Shopee Bosskurrr pula di kedudukan agak tercorot di tempat keenam diikuti skuad Singapura, Notorious Villains dan XPAX X-Assins pula di tempat kelapan (slot terakhir untuk ke playoffs).
Dengan ini, kita terpaksa mengucapkan selamat tinggal kepada skuad SG, Louvre Esports dan Sabah Top Player (STOP)
Pasukan STOP membuktikan dengan pemain yang masih belajar di sekolah menengah boleh melangkah jauh untuk layak ke musim liga meskipun mereka tidak memenangi sebarang set perlawanan.
Liga MPL MY/SG Musim Keempat ini menawarkan hadiah wang tunai terkumpul RM414,000.
RM203,000 pula diberikan sebagai subsidi mingguan, bonus kemenangan dan anugerah prestasi bagi mereka yang layak ke musim liga. RM211,000 baki prizepool pula akan dapat direbut di playoffs nanti dijangka bermula pada akhir Oktober ini.
Foto: eGG Network
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Nampaknya aura menyelubungi Dewan Berlian kali ini lebih hangat berbanding Semester 1 lepas apabila pasukan baru muncul bertanding dalam Celcom XPAX Kejohanan E-Sukan Kampus Semester 2 ini.
BOi, Ultra Instinct, 7th Generation dan Team Pyro adalah empat pasukan yang layak ke Semi Final MLBB berlangsung pada hari ini. Jom kita saksikan kembali perlawanan berlangsung semalam.

MLBB CELCOM #XPAXKEK SEM 2 Quarter Final 1- Team Virtue [UTM KL] vs Boi [KUPTM KL]
Dah sampai masa untuk kita saksikan Quarter Final 1 #XPAXKEK dimana Team Virtue (Universiti Teknologi Malaysia Kuala Lumpur) akan menyusun strategi mereka untuk melawan musuh Dari Team Boi (Kolej Universiti Poly-Tech Mara)! Korang rasa siapa yang layak untuk ke peringkat seterusnya?
Posted by My Game On on Saturday, October 5, 2019

MLBB CELCOM #XPAXKEK SEM 2 Quarter Final 2 – MSU Pheonix [MSU Shah Alam] vs Team Pyro [Poli Shah Alam]
Perlawanan terakhir bagi Quarter Final 2 hari ini akan diteruskan dengan pasukan MSU Pheonix (MSU Shah Alam) menentang Team Pyro (Poli Shah Alam)! Nantikan team mana yang akan ke Semi Final esok okay? Jumpa esok! #XPAXKEK #DemiMaruahKampus
Posted by My Game On on Saturday, October 5, 2019

Edisi kedua Celcom XPAXKEK membawakan 2 kategori pertandingan iaitu Mobile Legends: Bang Bang dan PUBG Mobile dengan jumlah hadiah wang terkumpul sebanyak RM180,000.
Mengikut format semester lepas, pelajar-pelajar bertanding dalam lima zon iaitu:

Borneo (Wilayah Persekutuan Labuan, Sabah & Sarawak) – Universiti Malaysia Sarawak (UNIMAS), Kuching pada 21 & 22 September 2019
Selatan (Negeri Sembilan, Melaka & Johor) – Paradigm Mall, Johor Bahru pada 27 & 28 September 2019
Tengah (Kuala Lumpur, Selangor & Putrajaya) – Universiti Teknologi MARA (UiTM) Puncak Alam pada 5 & 6 Oktober 2019
Utara (Perak, Penang, Perlis & Kedah) – Universiti Sains Malaysia (USM) Kampus Induk Pulau Pinang pada 12 & 13 Oktober 2019
Pantai Timur (Kelantan, Terengganu & Pahang) – Kuantan City Mall, Kuantan, Pahang pada 26 & 27 Oktober 2019
Grand Finale – The Curve, Damansara pada 23 & 24 November 2019

Pasukan-pasukan berdaftar akan bertanding bagi merebut kedudukan 16 terbaik dalam peringkat online. 16 pasukan yang layak untuk kedua-dua game akan mara ke setiap zon bermula dari UNIMAS, Sarawak.
Pemenang pasukan dari setiap zon ini akan merebut gelaran juara keseluruhan dan hadiah wang terkumpul di The Curve, Damansara pada akhir November. Lebih menarik, kampus yang mengumpul mata tertinggi akan menerima biasiswa bernilai RM50,000 dibawakan oleh Celcom Xpax.
Pada semester lepas, juara keseluruhan disandang oleh Universiti Malaysia Sabah (UMS), tempat kedua dimenangi oleh Universiti Teknikal Malaysia Melaka (UTeM) dan tempat ketiga diperoleh oleh Universiti Kebangsaan Malaysia (UKM).
XPAXKEK Semester 2 dicetuskan secara eksklusif oleh Celcom XPAX, diaktifkan oleh Legion by Lenovo, Realme Malaysia, Malindo Airways, Honda Malaysia, Rohto Mentholatum, Lazada, Fitlion, Royale Chulan Hotel & OYO Hotels dan disokong oleh MDEC, Mobile Legends E-Project, KBS & ESM.


Liga Profesional Mobile Legends: Bang Bang Malaysia dan Singapura (MPL MY/SG) Musim Kelima baru saja menamatkan musim liganya pada Ahad lepas, menyaksikan lapan pasukan mara ke playoffs selepas lima minggu bertarung.
Ini adalah pasukan-pasukan tersebut yang terbahagi mengikut upper bracket (kumpulan atas) dan lower bracket (kumpulan bawah) yang akan bertarung pada 1 Mei hingga 3 Mei ini:
Kumpulan atas

Resurgence
Geek Fam
EVOS SG
Team Bosskurr

Kumpulan bawah

Orange Esports
Axis Esports
Team SMG
Todak

Difahamkan, penularan wabak COVID-19 ketika ini mungkin akan menyebabkan buat pertama kalinya playoffs akan dimainkan secara dalam talian. Penganjur, eGG Network akan mengumumkan dalam masa terdekat.
Di playoffs ini juga, pasukan terbaik Malaysia dan Singapura akan ditemukan untuk menjadi wakil negara bagi Piala Asia Tenggara (MSC 2020) pada 10-14 Jun nanti.
Kedudukan akhir musim liga selepas lima minggu berlangsung


Musim ke-16 Mobile Legends: Bang Bang dikhabarkan akan bermula pada akhir Mac dan nampaknya kali ini meta akan memihak kepada Assassins. Ini kerana tiga hero Assassins akan menerima buff yang agak ketara kali ini.
Sebelum ini, beberapa hero Assassins jarang dipilih contohnya Hanzo, Lancelot dan Natalia (dimainkan sebagai semi-tank dan bukannya Assassin sepenuhnya) dalam mod rank dan juga classic. Perubahan ini diharapkan untuk menggalakkan lebih ramai pemain membiasakan diri memainkan watak ini.

Natalia

Berbeza dengan dulu, kuasa pasif Natalia sekarang membolehkan pihak musuh untuk melihatnya apabila berada terlalu dekat. Tapi dia boleh terus hilang dengan menjarakkan diri dengan musuh. Walaupun begitu, jom tengok ultimate baru yang menerima revamp ini:

Cold-Blooded Strangling – Disebabkan Natalia berharap pada invisibility untuk menangkap marksman, dia tidak begitu berguna dalam teamfight kerana ultinya hanya mencakar apa yang ada di depan (marksman sekarang mempunyai dash dan sebagainya untuk mengelak). Oleh itu, ultinya mempunyai dua caj pasif.
Ini bermakna Natalia boleh hilang sebanyak tiga kali (termasuk pasif dari bush) dan kenakan silence selama 1.8 saat. Bukan itu saja, ulti dia juga memasukkan serangan fizikal ekstra dari pasif, bertambah sakit lah lepasni!
Natalia sekarang boleh open dan lari daripada war mengikut situasi. Kalau anda rasa boleh pergi, gunakan terus ulti. Kalau tak boleh, gunakan ulti untuk lari! Mudah kan?

Gaya permainan agresif ini akan membuatkan pemain Natalia bertambah mahir dan anda perlu berjaga-jaga kalau jumpa yang pro!
Bagi kuasa lain, tiada perubahan dikenakan tapi mungkin durasi silence dikurangkan kerana perubahan pada ulti baru ini.

Lancelot

Hero ini biasanya dimainkan oleh Rynn (Axis Esports) di MPL namun hero ini berdepan dua keadaan. Kalau bernasib baik, boleh tapau musuh. Kalau kurang bernasib baik, jadi useless.
Oleh itu, seiring dengan galakan pembangun yang ingin pemain menggunakan assassin dengan kerap, Lancelot juga menerima buff walau tidaklah besar mana.

Pasif: Soul Cutter – Selepas caj atau dash ke arah musuh, damage akan bertambah sebanyak 8% untuk satu dash (maksimum 40%) dalam empat saat. Jadi, semakin banyak Lancelot dash, semakin tinggi damage dikenakan. Kuasa pertama dan ulti dikira dash juga.
Selepas ini pemain Lancelot boleh pilih untuk main dengan lebih agresif yang seterusnya meningkatkan serangan dan lifesteal dari Bloodlust Axe.

Hanzo

Ninja ini memang jarang digunakan dalam klasik dan hampir tiada siapa memakainya dalam rank. Ini kerana kelemahan pada ulti yang memudahkannya tertangkap.
Sekarang, terdapat beberapa perubahan pada kuasa kedua dan ulti:

Ninjutsu: Soul Reap –  Akan ada satu duri timbul dari bawah tanah dan akan terus hit sehingga lebih kurang sembilan kali jika terkena pada musuh.
Kinjutsu: Pinnacle Ninja – Sekarang pengguna Hanzo boleh pilih untuk bertukar tempat dengan Demon Ninja. Sebagai contoh, ketika mengguna ulti, Hanzo boleh teleport ke posisi Demon Ninja atapun ketika jasadnya diserang, dia boleh kembali dengan segera.

Perubahan ini akan membuatkan Hanzo lebih peka pada perancangan strategi melalui ultimate.

Selain itu, item untuk Asssassin iaitu Blade of the Heptaseas menerima kenaikan damage dan item penting Marksman, Endless Battle juga dikurangkan keberkesanannya. Bagi Tank, berita baik buat mereka apabila Twilight Armor dan Dominance Ice menerima buff!
Musim ke-15 ini akan berakhir pada 20 Mac, sudahkah anda bersedia?
Ikuti kami di Facebook dan Instagram.
Saksikan kami di YouTube.


Valir antara hero pengguna kuasa magis (mage) yang dinantikan sewaktu mula-mula keluar tahun lalu. Namun, sejak Harith dan Guinevere muncul, Valir seolah tidak lagi relevan dalam perlawanan ranking malah hero ini terus dilupakan sekali gus mencatatkan pick rate begitu rendah berbanding hero-hero mage lain.
Selepas menerima revamp (perubahan), nampaknya Valir kembali relevan dan selalu dikenakan ban dalam perlawanan ranking malah ramai yang mengatakan hero ini overpowered? sejauh manakah kebenaran kenyataan ini? Jom kita tengok kuasa-kuasa Valir yang mengalami perubahan.

Kuasa pasif – Arcane Flame

Salah satu kekuatan Valir sekarang terletak pada kuasa pasif miliknya. Walaupun dia tidak lagi berkebolehan untuk gunakan skill seterusnya tanpa cooldown, dia mempunyai kekuatan baru iaitu setiap kuasanya akan membakar musuh mengikut jumlah maksimum nyawa dan jika kuasanya dikenakan sebanyak tiga kali dalam masa terdekat, musuh akan dikenakan lagi damage dan dikenakan stun selama 1 saat.
Inilah pasif pertama yang membuatkan Valir antara mage yang versatail dengan kebolehan stun pada pasif.

Ultimate – Vengeance Flame

Kita bincang dulu mengenai ultimate kerana ia berkait rapat dengan kuasa-kuasa lain Valir. Pertamanya, ia menghilangkan segala efek crowd control dan juga meningkatkan kelajuan pergerakan sebanyak 60%! Ini amat berguna untuk Valir melarikan diri atau mengejar musuh yang sedang lari.
Keduanya, kuasa ini juga memberikan Valir penambahan efek pada first dan second skill, sebanyak 4 caj.
Lihat efek tersebut dalam breakdown kuasa di bawah.

Kuasa pertama – Burst Fireball

Dengan perubahan sekarang, Valir mempunyai kuasa pertama screenshot yang mempunyai dua caj dan apabila digunakan, akan terbiar sekejap di tanah sebelum meletup. Ini juga boleh trigger dua caj untuk pasifnya.
Kuasa ini juga boleh spam banyak kali dan boleh guna dari jauh untuk poke musuh ketika laning phase.
Vengeance Flame: Kuasa ini akan mempunyai area serangan lebih besar dan Valir mempunyai jarak lebih jauh untuk membaling api ini.

Kuasa kedua – Searing Torrent

Kuasa ini lebih kurang sama seperti sebelum ini, menolak musuh yang cuba dash atau datang dekat tapi sekarang ia lebih berguna dengan Vengeance Flame.
Vengeance Flame: Sekarang kuasa ini akan bertukar menjadi Firewall yang memberi damage bagi setiap saat dan mengurangkan kelajuan pergerakan musuh. Ia sangat berguna untuk teamfight. Walaupun Valir tak mempunyai knock up lagi tapi kedua kuasa ini sangat berguna untuk dibaling dari jauh tanpa Valir perlu ke depan pun untuk masuk dalam teamfight.
Jadi apa pendapat anda dengan Valir revamp ini?


Ketika berakhirnya kejohanan dunia peranti mudah alih Mobile Legends M2 baru-baru ini, semua peminat dikejutkan dengan pemergian Jamess sebagai jurulatih pasukan RRQ yang kini digantikan oleh Acil.
Berdasarkan temubual oleh pihak ONE Esports bersama pengasas pasukan RRQ, Calvin berkata “Jamesss telah mengambil keputusan untuk mengundurkan diri sebelum M2 dimulakan kerana ingin melanjutkan pelajaran”.
“Di saat M1, kami berjaya meyakinkan James kekal bersama kami untuk sementara sehingga dia harus menunda sambung belajar. Apa yang terjadi selepas itu adalah sejarah, kami berjaya meraih raih trofi yang banyak.”
“Usia Jamesss juga sudah tidak lagi muda (dalam dunia e-sukan), dia ingin mempersiapkan diri untuk masa depan setelah perjuangannya di dalam e-sukan selesai. Dengan melanjutkan pelajaran, maka pada masa hadapan Jamesss bakal mempunyai lebih banyak pilihan untuk berkarier di industri yang berbeza.”  ujarnya.

Calvin lalu bercerita dengan lebih jauh dan menyebut keputusan Jamesss berhenti bukan bererti dunia e-sukan tidak menawarkan peluang cerah.
Kata beliau lagi “RRQ sebagai sebuah pasukan selalu terbuka untuk pelbagai pilihan karier. RRQ bukan hanya soal bermain game, tetapi masih banyak hal lagi yang dapat dilakukan di belakang tabir, kami bekerjasama antara satu sama lain demi merealisasikan impian,” lanjutnya.
“Kami juga berbincang dengan Jamesss tentang kemungkinan bekerja di peringkat pengurusan. Dia tidak pernah mengatakan berkarier di dunia e-sukan tidak stabil, namun dia punya harapan untuk bersiap sedia dengan apa jua keadaan di masa hadapan.
Beliau mengakhiri kenyataan tersebut dengan menyatakan “Jamesss telah membuat sebuah sistem professional pada RRQ yang mudah untuk diikuti. Dia mempelajari lawan dengan baik, draft kami meningkat setelah kedatangannya.
“Itulah mengapa saya merasa Jamesss boleh dikatakan sebagai salah satu faktor kunci kejayaan RRQ,” tambahnya.
Sumber: ONE Esports


Sebagai seorang isteri, sememangnya mereka mahukan yang terbaik untuk suami, tidak kiralah apa jenis pekerjaan yang diceburi asalkan ia memberikan pulangan memuaskan, tidak terlepas dari tanggungjawab dan mempunyai masa terluang untuk mereka.
Bagi Syahaitul Akma Mazlan atau Bebbie VJ, dia menghormati keputusan suaminya, Mohd Haqqani Jaffar (2ez4jepv) yang bertukar pasukan dari Geek Fam Mobile Legends ke Team Bosskurr. Menceritakan pandangannya, dia merasakan perkara itu normal.
“Bagi saya, sebagai pemain e-sukan, perpindahan pasukan itu memang normal. Kalau kita nak capai sesuatu kejayaan, berpindah pasukan itu mesti.
“Sama seperti mana-mana pekerjaan lain, jika kita nak sesuatu yang terbaik, mestilah kena tukar tempat kerja, melainkan kerja itu adalah yang betul-betul serasi dengan kita,” katanya.
Bebbie VJ juga melihat perubahan pada suaminya, kebanyakannya positif. Katanya, Jep semakin bersemangat untuk strim.
“Dia mahu buat yang terbaik untuk pasukan ini dan membawa mereka menjadi juara Liga Profesional Mobile Legends (MPL). In sha Allah,” katanya.
Sebagai seorang isteri dan sekarang bergelar ibu, dia sangat menghormati kerjaya suaminya sebagai penghibur penstriman langsung sepenuh masa.
“Sama seperti sebelum kahwin dulu, Jep akan bagitahu saya kalau dia nak strim dan bila dia nak berlatih.
“Dia memang seorang yang tegas dan berpendirian kalau pasal kerja. Kalau dia tak cukup video dan watch hour, memang tak senang duduk.
“Kalau barang dapur tak cukup, saya kena bagitahu awal-awal supaya tak ganggu set masa dia untuk strim. Saya bangga dengan dia sebab dia tak lupa tanggungjawab sebagai suami. Syukur Alhamdulillah,” katanya.
Menurut Bebbie, sebelum ini Jep memang satu pasukan dengan ahli-ahli Bosskurr sekarang (yang dulunya dikenali sebagai Team Saiyan (MSC 2017).
“Mereka kenal sudah lama juga. Pendapat saya, Jep akan lebih selesa di Bosskurr kerana pemain-pemain pasukan ini peramah dan kelakar juga,” katanya mengakhiri perbualan.
Ini adalah lineup penuh bagi Team Bosskurr menjelang MPL Malaysia dan Singapura Musim Kelima:

Rush
Logan
2ez4jepv
Syno
Zaraki
Leixia
Hangus (Jurulatih)

Bagi pusingan kelayakan, MPL MY/SG Musim Kelima akan bermula pada 7 hingga 9 Februari (Malaysia) diikuti dengan 15 dan 16 Februari untuk warga Singapura. Hanya dua pasukan Malaysia dan satu pasukan Singapura akan layak ke musim liga.
Tapi selepas menyaksikan kurangnya dua pasukan jemputan terus (asalnya tujuh), berkemungkinan penganjur akan menambahkan bilangan pasukan yang layak dari pusingan kelayakan.
Seperti musim lalu, liga akan berlangsung selama enam minggu pada Sabtu dan Ahad – pasukan dipilih ke playoffs mengikut ranking yang mana hanya lapan teratas akan dipilih untuk bertanding pada 18 dan 19 April ini.
Kejohanan ini mengumpulkan hadiah terkumpul RM410,000.
Artikel berkaitan: 5 pasukan dijemput terus
Daftar kelayakan MPL di LINK INI.


Lesley antara hero paling popular dalam Mobile Legends. Damage dan critical yang tinggi menyebabkan kakak Harley ini sentiasa menjadi pilihan bagi amatur dan juga pemain pro. Tapi bagi pemain amatur, penulis faham sangat korang perlu sedikit masa untuk mahir menggunakan Lesley kerana 2 perkara ini:

Lesley menggunakan bar kuning yang akan regen sendiri tapi akan berkurangan dengan cepat jika skill digunakan dengan kerap.
Sebagai hero marksman yang kuat, dia juga menjadi tumpuan assassin dan tank seperti Balmond dan Hilda yang mudah mendekati Lesley kerana skill gap closure mereka.

Jom belajar macam mana nak main Lesley. Walaupun guide ini bukanlah yang terbaik, sedikit sebanyak boleh bantu korang untuk mahir bermain marksman popular ini. Guide ini adalah pandangan peribadi penulis dan tidak merujuk kepada pemain pro. Ia sesuai untuk amatur yang ingin cuba mahir menggunakan Lesley.
TIP #1 – FARM DAN FARM
Tunggu dalam semak pada awal permainan untuk bagi surprise attack Jangan push tapi tunggu creep mara ke tower korang. Dengan cara ini assassin takkan berani gank berdekatan tower
Perkara pertama korang perlu buat sebagai marksman, kekal di midlane dan dapatkan creep sebanyak mungkin. Pada masa yang sama, pergi ke kawasan jungle untuk dapatkan xtra gold. Walaupun Lesley mempunyai keupayaan untuk lari seperti skill kedua yang menjauhkan jaraknya dengan ganker, korang masih perlu tunggu untuk creep mati di tengah. Tak perlu push tapi tunggu last hit.
Farm di kawasan hutan ini untuk ekstra gold Tunggu pihak musuh farm berdekatan kawasan jungle. Dari sini korang boleh nampak vision mereka. Bersedia untuk assassinate selepas level 4
Ramai juga yang tak tau, Lesley mempunyai keupayaan untuk mengejar hero yang nyawa rendah. Sebagai contoh, korang selalu mengasak hero di midlane hingga nyawanya tinggal sikit. Perhatikan jika dia ke kawasan jungle untuk farm creep. Jika nyawanya tinggal separuh, gunakan kelebihan first skill untuk mendapatkan critical hit dan gunakan ulti untuk menamatkan riwayat mereka.
Ketika nyawanya sikit, bersedia untuk gunakan ulti
TIP #2 – SENTIASA DI BELAKANG
Sebagai Lesley, menjadi tugas korang untuk snipe dari belakang, mencederakan musuh sebanyak mungkin. Ingat, korang bukanlah tank untuk berada di depan. Jadi, gunakan kelebihan pasif dengan duduk di belakang dan gunakan skill pertama untuk tambahan serangan.
Ini adalah bad spot untuk Lesley kerana terlalu terdedah dengan ramai musuh
Pada akhir perlawanan (apabila item slot korang dah sampai 5 atau 6), pergi menyelinap ke belakang musuh. Tak ada guna korang snipe dari depan kerana tank musuh sentiasa di depan. Di sinilah korang main peranan sebagai Lesley. Pergi jauh ke arah berlawanan tanpa dijejaki musuh menggunakan skill pertama.
Pergi ke arah belakang sementara mereka masih fokus pada tower dan tak perasan gank. Kredit gambar: Blue Panda
TIP #3 – ITEM BUILD
Ini adalah build yang penulis pilih dari senarai pemain pro. Ia bukanlah suatu kemestian untuk ikut tapi sangat berkesan untuk korang yang tak tahu build mana yang paling efisien.
Item build yang dicadangkan

Sangat penting untuk Lesley kerana attack speed memainkan peranan pada late game untuk melakukan lebih banyak critical hit.

Penting kerana meningkatkan peluang untuk critical dan menambahkan daya serangan critical.

Juga penting untuk tambahan damage, kelajuan serangan dan juga lifesteal.

Ini antara bahan luxury untuk Lesley kerana stat yang diberikan dan true damage yang sangat bagus untuk menjatuhkan tank dan hero yang squishy.

Ini juga penting kerana lebih attack speed! Akhirnya Lesley mampu one on one dan kite (umpan musuh) tanpa perlu rasa takut kerana kelajuan serangan dan juga jumlah lifesteal yang sudah cukup untuk sustain kan karakter korang.

Sebagai barang pertahanan akhir, ini adalah pilihan ideal kerana shield diberikan cukup untuk selamatkan Lesley dari serangan bahaya seperti ulti Eudora, ulti Lancelot dan mempunyai cooldown yang sangat cepat. Hanya 30 saat.


Ingin saksikan juara Mobile Legends yang baru? Ini dia tournament yang korang mesti usha!
Baru-baru ini, MEC event team dengan kerjasama McDonald’s dan Digi menganjurkan pertandingan Mobile Legends bagi memberi peluang kepada pasukan amatur dan juga profesional berentap antara satu sama lain.
Ia mula dianjurkan hari ini pada 28 September hingga 30 September dengan menawarkan wang tunai terkumpul sebanyak RM50,000.
Antara pasukan profesional yang bertanding ialah:
1. RRQ
2. GEEK FAM ICON
3. AIRASIA SAIYAN
4. IDNS TH
5. IDNS SG
6. EVOS
7. RESURGGENCE
8. GEEK FAM MCB
Bagi pasukan Rookie pula, sebanyak 64 pasukan bertanding yang akan merebut hadiah wang tunai terkumpul RM7,000 dalam showmatch bersama pasukan profesional di atas (yang ke final). Korang boleh rujuk format di sini: KLIK SINI.
Jangan lupa untuk saksikan stream mereka secara langsung di laman web Facebook rasmi mereka.


Korang ada aktiviti best ke nak buat hujung minggu ni? Apa kata pakat datang ramai ramai ke Fahrenheit88 Mall pada 18 Mei (Sabtu) ni untuk menang hadiah, usha mini competition Mobile Legends dan jumpa cosplayer serta pasukan kegemaran korang!

Kumpul peminat Mobile Legends serata Malaysia
Ni apa yang berlaku dekat Sunway Pyramid haritu. Perghh fullhouse beb! Ramai betul peminat Mobile Legends yang datang memeriahkan majlis ni. Gambar: Meera Idros
Sebelum ini menerusi Kempen 515 Unite Global, mereka dah pun menjelajah menggunakan trak LED ke beberapa lokasi dalam negara iaitu Pulau Pinang, Kedah, Perak dan baru-baru ini Johor serta Sunway Pyramid, Selangor.
Kali ini, mereka akan serbu Kuala Lumpur pula untuk bawakan dekat korang acara kemuncaknya!

Jumpa cosplayer, Key Opinion Leader (KOL) dan Xpax X-Assins!

Di sana nanti, bukan saja abang sado Sazali Samad korang boleh jumpa yang akan bergaya seperti karakter Badang tapi juga duo dari MGAG!

Haaa ini dia cosplayer-cosplayer yang terkenal dalam MLBB! Tengok tu, ada Freya dan Ruby! Apa lagi yang gadis-gadis hebat ini boleh cosplay? Korang kena lah datang hujung minggu ni kalau nak tahu! Ellemonade, Haram-Bae dan Team Jeng Kreng akan buat korang kagum dengan kostum mereka!

Siapa kata korang hanya pergi untuk tengok cosplayer dan KOL? Dekat sana nanti juga korang berpeluang jumpa Xpax X-Assins dan bertanding dengan diorang. Sebelum ni memang tak pernah ada peluang cabar pemain profesional kan? Haa nilah masa dia!
Gambar: Meera Idros
Ini lah dia rupa-rupa cosplayer tu. Awesome gila kan?

Menang hadiah menarik! Ada tshirt, fon kepala, lanyard dan macam-macam lagi

Tengok aje gambar dekat atas ni dah boleh agak figura Miya tu yang paling mahal sekali nak menang. Selain itu, ada fon kepala dan fon telinga dari HyperX! Yang datang pun ada 300 goodie bags korang boleh dapat barangan eksklusif dalam tu. Contohnya macam tshirt, kipas, straw dan laynyard. Macam mana nak menang ni? Korang kena lah join aktiviti yang akan diadakan di sana nanti.

Kad Touch N’ Go dengan tema MLBB

Ini lah masanya untuk korang bantu golongan yang memerlukan. Bersama pembelian edisi terhad kad Tounch N’ Go edisi MLBB ini, hasil pembelian itu akan disumbangkan kepada Pintar Foundation (badan kebajikan yang membantu meningkatkan kesedaran pendidikan di sekolah-sekolah yang kurang dari segi prestasi). Dengan harga hanya RM25, kad TNG versi 515 ini boleh menjadi milik korang!

Jom usha video highlights pada lokasi-lokasi lepas!

Ingat tau, Sabtu ni di Fahrenheit88 Mall! Jangan lepaskan peluang untuk menang kesemua barangan eksklusif dan hadiah menarik lain! Ajak kawan-kawan korang sekali serbu!


Selalu kalau pergi tengok wayang, mesti sebab nak tengok latest blockbuster film kan tapi kali ni korang berpeluang usha Mobile Legends pulak!

Golden Screen Cinemas (GSC) umum kolaborasi bersama Mobile Star League (MSL) untuk menjadi hos bagi kejohanan akhir Mobile Legends Invitational League Musim Ketiga!
Bagi yang tak tahu apa itu MSL, ia adalah satu liga dalam talian yang mengumpulkan beberapa pasukan profesional Mobile Legends dari Asia Tenggara seperti Thailand, Malaysia, Singapura, Indonesia, Myanmar dan Filipina.

Pasukan Indonesia: Aerowolf, REVO dan ONIC Esports
Pasukan Malaysia: ICON dan Mysterious Assassins (MyA)
Pasukan Singapura: Resurgence dan Bigetron SG
Pasukan Myanmar: Burmese Ghouls

Lapan pasukan ini akan berentap sesama sendiri di peringkat kumpulan dan hanya empat saja layak ke playoffs. Perlawanan empat pasukan terbaik ini akan ditayangkan di pawagam GSC terpilih iaitu di:

Tempat: GSC Berjaya Times Square dan GSC Paradigm JB
Tarikh: 2 April hingga 3 April
11 pagi hingga 7 malam

Bermula 14 Mac ini, korang boleh dapatkan bundle Mobile Legends pada harga RM25  yang menawarkan kombo popcorn dan satu tiket untuk 8 jam tayangan Mobile Legends Invitaiton Musim Ketiga pada 2 April atau 3 April.
75 pengunjung yang terawal jugak boleh tebus 100 Diamonds dalam Mobile Legends dan 5 peminat bertuah boleh memenangi giveaway yang bernilai 500 Diamonds beserta dua baucar filem GSC dari 21 Mac hingga 3 April dengan memuat naik pembelian tiket MSL ke ruangan komen di post Bundle di Facebook GSC  dan kongsi dengan hashtag #MSLGSC


Jurulatih Team Bosskurr, Muhammad Rifhan Mohd Rizal atau Hangus sah meninggalkan organisasi Team Bosskurr selepas beberapa lama melatih pasukan itu menghadapi Liga Profesional Mobile Legends Malaysia dan Singapura (MPL MYSG Musim Keenam).
Berita itu diumumkan di Facebook page beliau, Hangus Gaming

Assalammualaikum.. Dengan ini berakhirlah perjuangan saya di Esport, Terima kasih kepada smua yg terlibat kerana memberi…
Posted by Hangus Gaming on Wednesday, 2 December 2020

Beliau mengucapkan terima kasih kepada semua peminat yang memberi sokongan selama ini.
Hangus juga mengatakan “berakhirlah perjalanan saya di Esport,”, memberikan bayangan bahawa beliau ingin bersara daripada industri ini.
Sebelum ini, Hangus pernah bermain sebagai pemain profesional di Traitor dan berada dalam Team Saiyan. Beliau juga pernah jadi jurulatih Todak buat beberapa ketika.
Semoga berjaya selepas ini Hangus!
Foto: MPL MYSG


Pemain profesional BTR Alpha, Muhammad Arif Abdul Halim atau Rippo menyifatkan ketua jurulatih baru pasukan tersebut, Ariff Iswandi seorang yang berkaliber dan punya pengalaman luas.
Mengenai pelantikannya sebagai ketua jurulatih pasukan Indonesia tersebut, Ariff atau Amoux sebelum ini pernah menjadi penganalisa untuk pasukan Geek Fam Malaysia.
“Pada pandangan saya, Amoux adalah jurulatih yang bagus untuk melakar pelbagai strategi.
“Ketika di Geek Fam, saya sangat rapat dengan Amoux bahkan dialah yang mengajar saya untuk bermain offlane.
“Kalau bukan kerana Amoux yang ajar, mungkin saya tidak berada di sini sekarang (bersama BTR Alpha),” katanya ketika dihubungi.
Menurut Arif, jurulatih adalah penting bagi sesebuah pasukan e-sukan.
“Bagi memudahkan pasukan itu untuk melakukan draft dan analisis, jurulatih memang diperlukan.
“Pemain tidak perlu tertekan ketika melakukan draft dan mereka boleh tumpukan perhatian pada permainan,” katanya.
Arif berkata, beliau mengharapkan rakyat Malaysia dan komuniti Mobile Legends tempatan terus memberikan sokongan. Katanya, biarpun di pasukan Indonesia, kita harus berbangga dan teruja kerana sukar melihat pemain Malaysia bermain di arena profesional Mobile Legends Indonesia.
Amoux kini menjadi ketua jurulatih bagi Bigetron Esports yang mana pengumumannya dibuat dalam satu video di Youtube.


Pemain profesional Geek Fam Mobile Legends Malaysia, Mohd Haqqani Jaafar (2ez4Jepv) berhasrat untuk mempelbagaikan strategi dan taktik pada musim liga bagi Liga Profesional Mobile Legends MY/SG (MPL) Musim Keempat yang akan berlangsung pada 24 Ogos ini.
“Kemasukan Rumpel dan OzoraVeki menutup kekurangan yang ada pada Geek Fam selepas MPL musim ketiga. Pasukan hebat lain macam EVOS sudah tahu taktik kami.
“Jadi kali ini, Xorn akan cuba buat pertama kalinya main sebagai hard carry (posisi penting) untuk musim liga,” katanya ketika ditemui MyGameOn selepas tayangan eksklusif dokumentari Against The Odds di Sunway University, Selangor, semalam.
Sementara itu, dua pemain baru OzoraVeki dan Rumpel yang baru menyertai skuad itu selama tiga minggu mempunyai hero pool yang agak besar.
“Sebelum ini, Geek Fam membawakan hero fighter seperti Leomord dan Thamuz tapi kali ini, Badang, Lapu-lapu, Terizla juga akan kami cuba mainkan.
“Veki juga mahir bermain menggunakan hero penting seperti Lylia, Lunox, Kadita dan Harith,” katanya.
Jep berkata, mereka cuba memantapkan lagi keserasian dengan latihan bersama.
“Kami akan cuba menambahkan keserasian dengan lebih banyak main perlawanan bersama.
“Dengan itu, kami akan sedaya upaya membawakan taktik baru di musim liga. Kalau dapat keluarkan sedikit (tonjolkan meta) pun dah memadai.
“Kami sasar untuk kekal di upper bracket,” katanya.
Gambar featured image: FB Geek Fam Mobile Legends Malaysia
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Jurulatih FV MyA, Mohd Zulshahrin ‘King Zyzz’ Zulkifli menyuarakan kesediaan untuk pusingan Wild Card Liga Profesional Mobile Legends (MPL) MY SG yang akan berlangsung pada jam 5 petang esok.
Zul berkata, mereka sudah bersiap sedia dan membuat persiapan lengkap untuk menghadapi skuad senegara, We Own World.
“Sebagai jurulatih, saya yakin mereka dah bersedia dengan latihan setiap hari termasuk mengkaji kekuatan pihak lawan yang perlu diambil kira.
“Berbanding dua minggu lepas, nyata banyak perubahan perlu dibuat. Saya sendiri akui waktu itu ada yang tak bersedia kerana berdepan masalah kesihatan jadi pastinya kami tak ingin hampakan peminat untuk esok,” katanya ketika dihubungi.
Sementara itu, Pengurus FV MyA, Benny Teh berkata, perlawanan penentuan esok adalah penting bagi memastikan skuad itu memperoleh slot untuk bertanding dalam musim liga MPL.
“Mereka dah lama bersedia dan ini adalah peluang terakhir untuk menyertai musim liga. Seharapnya kali ini mereka berjaya kekalkan momentum dan memenangi slot itu. King Zyzz dah pun memberikan banyak input ke dalam corak permainan pasukan dan kita dapat menyaksikan bagaimana strategi itu menentukan perlawanan esok,” katanya.
Benny berkata, sebagai pengurus pasukan tempat ketiga di MPL musim pertama itu, motivasi sangat penting memandangkan ada yang meletakkan harapan tinggi kepada FV MyA.
“Mengikut situasi sekarang, kami sedar yang sekarang kami sekali lagi adalah underdog dalam kelayakan ini kerana pertukaran roster dan ada yang menyifatkan kami tak sekuat dulu.
“Saya ada beritahu mereka berulang kali yang ini adalah peluang terbaik untuk membuktikan sebaliknya kepada semua dan yakin terhadap lineup baru ini. Setakat ini, kami nak kembali dengan lebih kuat dan buktikan yang terbaik kepada semua.
“Saya letakkan kepercayaan sepenuhnya kepada mereka,” katanya.
MPL musim kedua mengumpulkan hadiah wang tunai terkumpul RM399,000 dan menyaksikan empat pasukan jemputan terus, Mystic Burden (MCB), Bigetron E-Sports, Flash Tyrants dan AirAsia Saiyan disertai empat lagi pasukan iaitu Traitor, Saiyan Reborn, ICON MY dan Borneo Dragon FV akan beraksi dalam musim liga dijangka bermula 10 Ogos nanti.
Pusingan Wild Card akan dimulakan esok pada jam 5 petang selepas wakil Singapura diumumkan.


“Kami mengikut peraturan, bukan buat ikut suka,” kata Pengurus Mystic Burden (MCB), Anas Mohd Yusof berhubung dakwaan yang mengatakan pasukannya tidak telus dalam pemilihan pemain untuk kejohanan Liga Profesional Moile Legends (MPL) Malaysia dan Singapura Musim Kedua.
Dakwaan di Facebook mengatakan Mohd Haqqani Jaffar atau 2ez4jepv yang melompat pasukan daripada Everyday Gaming (pasukan yang bertanding di kelayakan MPL) ke skuad MCB beberapa hari lepas adalah tindakan yang kurang tepat.

Hal ini menimbulkan tanda tanya jika 2ez4jepv layak untuk tukar pasukan walaupun gagal dalam pusingan kelayakan.
“Keputusan Haqqani untuk memasuki pasukan adalah dalam pengetahuan saya. Sebelum ini Ashi (ex-MCB) memberitahu dia ingin keluar. Jadi kami kehilangan seorang pemain yang sangat berbakat.
“Kemudian di Facebook MCB, kami mengumumkan pencarian ahli baru untuk bersedia dalam cabaran musim liga. Ini sebenarnya tak salah dari segi peraturan kerana pihak penganjur sendiri bersetuju untuk MCB mencari ahli baru sebelum roster lock pada 10/7,” kata Anas.
Menurut Anas, Haqqani melalui ujian kelayakan dan bukannya dipilih atas dasar ‘ada kabel’ atau pilih kasih.
“Setiap pasukan inginkan yang terbaik. Apatah lagi dah tiba musim liga tak lama lagi. Jep dan rakannya, Feekz dipilih selepas menjalani tryout bersama ramai lagi ahli lain yang memohon di Facebook. Bukan kami pilih ikut suka.
“Ini termasuklah menilai role hero, chemistry dan macam-macam lagi faktor perlu diambil kira. Selepas membuat penilaian, mereka berdua adalah calon terbaik,” katanya.
Anas juga menegaskan yang peraturan diberitahu kepada pasukan mendapat jemputan terus dan bukannya kepada umum.
“Peraturan roster lock diberitahu sendiri penganjur kepada kami (pasukan mendapat jemputan terus), jadi kami tak menyalahi atau melanggar peraturan. Sebagai pasukan profesional, sudah tentu kami menjaga integriti dan bersikap profesional dalam hal ini,” katanya.
Anas berkata, bagaimanapun keputusan 2ez4jepv dan Feekz untuk berada dalam pasukan belum lagi final dan mereka masih mempertimbangkannya sebelum berakhir roster lock.
Pihak penganjur, eGG Network pula belum mengeluarkan kenyataan rasmi berhubung perkara ini.
BACA: “Pihak Penganjur Perlu Lebih Teliti Dalam Perkara Ini,” – Pengurus FV MyA, Benny Teh


Hero baru, Masha baru saja dilancarkan pada dua hari lepas dan nampaknya ‘wanita liar’ ini mempunyai keunikan luar biasa dengan tiga bar nyawa (HP) malah serangan yang boleh dilakukannya juga kuat walaupun berada di bawah role tank.
Tapi sebenarnya Masha juga boleh dimainkan sebagai fighter. Nak tahu apa kelebihan dan kelemahan hero baru ini sebelum korang membuat pembelian? Jom baca!

Kelebihan
1. Mempunyai kuasa serangan tinggi untuk lawan hero dan turret.
Masha mempunyai kuasa pertama yang mampu meningkat basic attack dan ini membolehkan hero ini menumpaskan musuh pada fasa awal permainan dan menghancur menara pertahanan dengan mudah.
2. Turtle? Tiada masalah
Kekuatan pada kuasa pertamanya juga boleh dimanfaat untuk membunuh Turtle dan Lord dengan cepat berbanding hero lain. Selain itu, Masha cukup hebat di laning phase kerana mampu sustain dengan keunikan tiga bar nyawa dan lifesteal.
3. Boleh naikkan kembali bar nyawa
Masha mungkin tak perlu recall dengan kerap kerana dia mempunyai lifesteal yang mencukupi dan kuasa yang mampu menaikkan kembali bar nyawa hingga tahap maksima.
4. Kelajuan pergerakan luar biasa
Wanita liar ini juga mempunyai kelajuan bergerak dengan cepat menggunakan salah satu kuasanya. Walaupun nyawanya akan turun, namun dengan movement speed laju boleh melarikan diri dari situasi berbahaya!
5. Boleh disarm musuh
Apa itu disarm? Ia adalah ciri baru diperkenalkan dalam Mobile Legends yang mana musuh boleh bergerak namun tidak mampu auto attack. Raungan Masha mampu membuatkan hero menjatuhkan senjata mereka agak jauh dan perlu mengutip jika ingin menyerang kembali. Efek ini adalah selama 2 saat.
6. Boleh gap closure
Setiap tank memerlukan kuasa yang boleh merapatkan kedudukan untuk mengganggu musuh. Dia boleh mara ke depan dan mengenakan serangan tanpa perlu menggunakan Flicker.

Kelemahan
1. Kuasa serangan yang tidak jauh
Seperti hero fighter lain, Masha mempunyai kekurangan apabila berdepan Marksman atau Mage yang mempunyai serangan lebih jauh. Namun, pemain Masha yang bijak boleh memperbaiki limitasi ini dan mencari cara untuk merapatkan kedudukan dengan backline musuh.
2. Boleh dihentikan dengan crowd control yang kuat
Hero seperti Akai, Gatotkaca, Tigreal dan hero crowd control (CC) yang lain boleh membuatkan Masha tidak berguna dalam perlawanan. Ini kerana dia tak mempunyai kuasa untuk melepaskan diri dari CC.
3. Kurang impak ketika Teamfight
Masha mungkin kuat jika 1v1 namun sebagai tank/fighter, dia tak mempunyai heavy CC seperti tank lain yang boleh memberi impak besar dalam perlawanan. Pemain Masha perlu bijak untuk tangkap MM atau mage dengan keupayaan hibridnya sebagai fighter.


Sebelum ini, penulis melaporkan Moonton akan menjemput tujuh pasukan Mobile Legends: Bang Bang ke Liga Profesional (MPL Malaysia/Singapura) Musim Kelima.
Tapi mengikut peraturan, setiap pasukan perlu mengekalkan 50% ataupun 3 ahli asal daripada musim lepas dan akhirnya lima skuad saja yang memenuhi kriteria ini. Mereka adalah:
Todak – Moon, Ciku, Eone, Xray, Nenas dan Lychee
Team Bosskurr: Rush, 2ez4jepv, Leixia, Zaraki, Syno dan Logan
Axis Esports: Loong, Meepo, Rynn, Evilx, KaizerX dan Lacid
Geek Fam: Xorn, Dominus, Rumpel, Ozoraveki, Artz dan Feekz
EVOS SG (satu-satunya pasukan Singapura dijemput terus) tidak mendedahkan lagi roster rasmi mereka buat sementara ini.
Resurgence tidak boleh dijemput kerana rombakan pada roster yang mempunyai perubahan lebih dari tiga pemain manakala Notorious Villains pula dibubarkan.
Bagi pusingan kelayakan, ia akan bermula pada 7 hingga 9 Februari (Malaysia) diikuti dengan 15 dan 16 Februari untuk warga Singapura. Hanya dua pasukan Malaysia dan satu pasukan Singapura akan layak ke musim liga.
Tapi selepas menyaksikan kurangnya dua pasukan jemputan terus (asalnya tujuh), berkemungkinan penganjur akan menambahkan bilangan pasukan yang layak dari pusingan kelayakan.
Seperti musim lalu, liga akan berlangsung selama enam minggu pada Sabtu dan Ahad – pasukan dipilih ke playoffs mengikut ranking yang mana hanya lapan teratas akan dipilih untuk bertanding pada 18 dan 19 April ini.
Kejohanan ini mengumpulkan hadiah terkumpul RM410,000.
Nantikan link pendaftaran di Facebook rasmi Mobile Legends: Bang Bang.


Dua hero popular dalam Mobile Legends: Bang Bang, Khufra dan Esmeralda dikatakan bakal menerima skin eksklusif sempena Hari Kekasih yang dipanggil ‘Partners in Crime’.
Mengikut lore yang asal dalam permainan ini, mereka berdua adalah sepasang kekasih pada masa lalu (kuasa diperoleh Esmeralda dari Starmoon Casket membolehkannya mengingati kisah cinta antara Khufra dan Astrologer pertama, Eslora).
Di dalam kisah tersebut, Eslora memerangkap Khufra yang tamakkan kuasa dan ingin memporak-perandakan Western Desert.

Bagi Esmeralda, skin miliknya dinamakan Lady Thief dan Khufra (Gentleman Thief).
Masih tidak pasti berapa harga skin ini apabila ia dilancarkan pada sekitar 14 Februari nanti tapi pastinya ramai yang menantikan kerana populariti kedua hero ini.
Sebelum ini, Alucard dan Miya meraikan Hari Kekasih pada 2018, diikuti Gusion dan Lesley pada tahun lepas.


“Sebagai ibu bapa, kita kena faham hala tuju anak dan bagi sokongan kepada mereka,” itu kata ringkas Puan Zarita Ahmad Baharum, ibu kepada Ahmad Irsyad Ahmad Azuarrul Saini, 17, yang baru saja memenangi kejohanan Mobile Legends: Bang Bang di pertandingan Super Red Festival berlangsung di Quill City Mall, Kuala Lumpur sebentar tadi.

Irsyad atau lebih dikenali sebagai S… muncul juara kejohanan itu, memenangi RM2,500 berserta trofi bersama ahli pasukannya, Red Revolution yang dianggotai oleh Adam Aiman (byby), Hanis Adlan Adnan (Haru), Mohamad Alham Zuhri Zamri (Epal), Irsyad Amir Ilham (Fufu) dan Ashif Halaj Abdul Majid (Ash).
Puan Zarita bersama suaminya, Azuarrul hadir ke pusat membeli belah itu bagi memberikan sokongan penuh kepada Irsyad sepanjang hari ini.
“Ini kali pertama saya hadir untuk menyaksikan dia bermain di tempat terbuka.
“Bagi saya, e-sukan ini sama saja seperti sukan cuma persediaan dan cara permainannya berbeza,” katanya.
Bagi Puan Zarita, dia sebagai ibu amat positif dan menunjukkan sokongan kepada karier anaknya.
“Kita tak mahu dia rasa benda ni tak bagus tapi semua sukan (termasuk e-sukan) bagus, cuma bagaimana kita membentuk perspektif mengenainya.
“Dia pun berlatih malam. Kadang-kadang bila balik sekolah penat, jadi petang dia tidur.
“Ada masa sesuai dia akan ulangkaji dan belajar,” katanya.
Dia juga berpendapat setiap anak muda sekarang mempunyai pelbagai pilihan untuk kerjaya bukan saja dengan menjadi doktor atau memilih karier profesional lain.
Kejohanan Super Red Festival dianjurkan oleh Quill City Mall dan dianjurkan bersama oleh Flash Vision. Ia mengumpulkan 40 pasukan MLBB merebut hadiah terkumpul RM8,000.
Di tempat kedua dimenangi oleh Sterk Gaming yang membawa pulang RM1,500 dan 1000 diamonds, diikuti oleh tempat ketiga dan keempat, Red Esports & Purge Squad (RM500 & 500 diamonds).
Ikuti kami di Facebook dan Instagram.
Saksikan kami di YouTube.


Kuala Lumpur: Banyak betul berita tentang Star Wars semalam kan? Siapa sangka hari peringatan ‘May the 4th’ kini turut melanda Mobile Legends: Bang Bang apabila Moonton sendiri mengacah kandungan baru berkaitan francais popular itu dalam posting terbaru mereka.

Dengan tulisan tertera Mobile Legends: Bang Bang x Star Wars, ada bayangan Darth Vader dan Yoda yang mana di bawah mereka adalah Argus dan Cyclops.
Mereka tidak mendedahkan butiran lanjut tapi dari komen netizen, ramai mengatakan ini adalah skin terbaharu akan dikeluarkan.
Menurut Moonton, kolaborasi ini hanya sah di negara berikut: Indonesia, Malaysia, Thailand, Filipina, Singapura, Vietnam, Myanmar, Kemboja, Brunei, Laos, Timor Leste, dan Jepun.
Nantikan butiran lanjut tidak lama lagi.
Penulis akan kemaskini laman ini jika ada apa-apa perubahan baru.


Group Mobile Legends: Bang Bang Official Malaysia kini mencecah lebih 40,000 ahli. Penulis faham disebabkan bilangan ahli terlalu ramai maka terdapat percanggahan idea dan pendapat. Ada juga yang suka troll tanpa niat menyakitkan hati.
Di sebalik semua itu, muncul lah sekumpulan moderator dan admin yang mengawal ‘ketegangan’ dalam group. Ini semua bagi memastikan group itu terus aman, tiada perbalahan dan unsur scam. Selain moderator, penulis juga ingin highlightkan bahawa terdapat seorang individu berbakat yang menarik perhatian penulis.
Melukis komik menjadi hobinya sejak dulu. FOTO: Ihsan Tengku Ahmad Syamil
Pertama kali melihat komiknya di group itu, penulis terus tertarik dengan mesej ingin disampaikan. Kelakar, ada humor, relate dengan remaja dan tidak terlalu serius. Komik Mobile Legends itu dihasilkan oleh anak muda berbakat, Tengku Ahmad Syamil bin Tengku Ahmad Noor, 26 tahun.
Berpeluang bertanya lebih lanjut mengenai hobinya menghasilkan komik digital, Tengku Ahmad Syamil nyata tidak lokek menceritakan pengalamannya kepada penulis. Ikuti temu bual penulis bersama anak muda dari Kuala Terengganu ini:
Sejak bila anda mula melukis komik digital?
Saya bermula sejak usia 19 tahun. Proses mula dengan mencari idea menerusi manga dan anime, lakar idea dan susunan panel komik, inking dan warna, efek dan akhir sekali dialog dan watermark.
Dulu saya belajar software Photoshop ikut tutorial Youtube. Apps sekarang pun banyak yang based on photoshop jadi senang sebab basic dah ada.
Bagaimana anda mendapat inspirasi untuk menghasilkan komik digital?
Saya mula dengan melihat komik Buns Art dan saya terfikir apa kata buat komik dalam Bahasa Malaysia dengan kualiti yang sama atau lebih baik dari Buns.
Dari situ saya cuba tonjolkan kreativiti saya dan mula mengkaji apa yang diminati remaja masa kini.
Apa mesej utama yang cuba disampaikan melalui komik Mobile Legends ini?
Mesej utama komik adalah kerjasama sepasukan, jangan terlalu mudah mengecam orang lain dan jangan hanya memandang luaran.
Saya melihat ramai netizen dalam page MLBB ini yang mengecam tanpa berfikir so di samping buat komik yang kelakar saya juga selitkan nasihat. Berkesan atau tidak, at least saya cuba.
ANTARA sketsa pendek dihasilkannya. FOTO: Ihsan Tengku Ahmad Syamil
Berapa lama masa diambil untuk siapkan satu karya?
Mengikut mood dan bilangan panel komik. Kalau panel sikit dan mood baik paling cepat saya boleh siapkan dalam masa 2 jam. Mood dan idea kadang-kadang datang pada masa dan tempat yang tidak boleh diduga dan disebabkan saya ini pelupa jadi saya sentiasa bawa tablet melukis kemana saja saya pergi.
LAWAK sketsa yang dekat dengan kehidupan remaja. FOTO: Ihsan Tengku Ahmad Syamil
Apakah cabaran utama dihadapi berkecimpung dalam hobi ini?
Cabarannya adalah pencuri post. Perkara sebegini memang tidak boleh dielakkan dalam alam maya. Banyak pelukis tempatan lain seperti Abam Apam, Vulpine dan lain-lain cuba hentikan perkara ini. Memanglah ada tandatangan dan watermark tapi tekanlah butang share sebagai tanda sokongan untuk pelukis.
REALITI yang berlaku jika karakter Mobile Legends berada dalam dunia realiti. FOTO: Ihsan Tengku Ahmad Syamil
Adakah anda plan untuk membuka page sendiri di Facebook?
Insya-Allah dalam perancangan, mungkin satu hari nanti tapi bukan dalam waktu terdekat.
Bagaimana anda mengimbangi waktu bekerja dan melukis komik?
Alhamdulillah saya mempunyai waktu kerja yang fleksibel jadi sangat mudah untuk saya imbangkan waktu melukis dan waktu kerja.
Penulis sendiri kagum dengan anak muda ini yang cuba berikan hiburan dengan cara berbeza kepada ahli group dan juga peminat-peminat Mobile Legends kesemuanya. Syabas dan teruskan usaha anda!
KARYA lain dihasilkannya. FOTO: Ihsan Tengku Ahmad Syamil KISAH Kagura dan Franco. FOTO: Ihsan Tengku Ahmad Syamil KISAH Kagura dan Franco. FOTO: Ihsan Tengku Ahmad Syamil
Bagi yang berminat untuk melihat hasil karyanya yang lain boleh akses #komikmobilelegends di group itu.


Siapa tak kenal Khor Hoi Cean ataupun lebih dikenali sebagai Facebook? Satu nama yang tak asing lagi dalam industri Mobile Legends negara.
Facebook pernah mengungguli carta top global dalam Mobile Legends, mendahului pemain-pemain profesional lain. Dia juga sangat handal bermain karakter Moskov, mendapat winning rate lebih 70% untuk lebih 3,000 perlawanan.
Facebook menjadikan Moskov sebagai hero utama dengan kemenangan lebih 70% untuk lebih 3,000 perlawanan. Top global dengan 69% winning rate bagi 10,000 perlawanan
Di Liga Profesional Mobile Legends (MPL) musim pertama pula, Facebook mencatatkan rekod yang baik dan menerima gelaran All Star dalam kategori Fighter bagi musim liga di samping Fredo, Rush, Padel dan HawkEye.
Dengan kemahirannya bermain marksman dan fighter, Facebook membantu MyA ketika acara MPL final yang mana menyaksikan skuad tempatan itu bertembung dengan pasukan pilihan, AirAsia Saiyan. Mereka kemudiannya memperoleh kemenangan ke atas skuad hebat itu selepas pertarungan sengit yang berlangsung.
Baca lanjut: MyA Berjaya Menundukkan AirAsia Saiyan
Selepas memperoleh tempat ketiga di MPL musim pertama, Facebook membuat keputusan untuk berhenti bermain Mobile Legends sebentar. Mengikut laporan dari Astro Awani, bukan setakat Facebook tapi pasukan itu menempuhi roster shuffle yang agak hebat, kehilangan permata seperti Soloz dan 2ez4jepv.
Bagaimanapun, selepas sekian lama, akhirnya Facebook membuat comeback dan nyata berita ini mengejutkan komuniti Mobile Legends di Malaysia!
Baca lanjut: Facebook Kembali, Sertai MyA
Lihat saja komen dari ahli komuniti Mobile Legends senegara, semuanya teruja dengan comeback dari Xiao Li malah ada yang menganggap anak muda berusia 26 tahun ini sebagai idola dan inspirasi mereka untuk bermain dengan lebih baik! Cayalah!

Ryan Sinclaire menulis, Facebook menjadi inspirasinya untuk bermain ML dengan lebih baik dan turut memuji idolanya itu yang gemar bermain Moskov.

Hanafi pula menulis, Facebook adalah pemain terawal yang berada di top global ranked sebelum pemain pro lain.

Zul Akmal pula menganggap Facebook sebagai idolanya.

Ilham pula memuji gaya permainan Moskov oleh Facebook ketika acara E Curve, menentang AirAsia Saiyan.

Ahmad menulis di komen, menyukai gaya permainan Facebook yang sukakan teamwork dan kebijaksanaannya membeli item.

Arif pula terus straight to the point, memuji Moskov yang dimainkan Facebook.

Hazmirzan pula menulis; menganggap Facebook sebagai idola kerana persamaan hero yang dimainkan. Mengatakan winrate is just a number, skill is everything,”.

Sharqawi pula mengatakan Facebook adalah idola ramai ahli komuniti sejak dulu lagi.

Iqbal pula menulis; mengatakan Facebook adalah pemain yang sudah lama dalam industri.

Affendi mengatakan Moskov dimainkan Facebook hampir sama seperti Fredo memainkan Alucard.

Haziq mengatakan Facebook ibarat tulang belakang MyA, membantu pasukan itu maju ke depan.

Mior pula mendapat inspirasi untuk bermain Moskov selepas menyaksikan gameplay darinya.

Azarya pula menulis; Facebook adalah seorang yang berdedikasi dan mengorbankan banyak masa untuk sampai ke tahap itu.
Semestinya penulis sendiri teruja dengan comeback ini dan berharap Facebook dapat mempamerkan aksi yang hebat seperti dulu sekali gus membanggakan MysteriousAssassin sekali lagi!


Pengumuman last minute terjadi apabila pemain dari Icon iaitu Error dan Josh tak dapat menyertai Mobile Star League musim kedua yang akan berlangsung malam ini.
Pengunduran dua pemain itu dipercayai kerana komitmen kerja. Perhatikan pengumuman ini di Facebook page ICON MY:

Mereka juga meminjam khidmat Kuja atau nama penuhnya Ajwad Mohd Yusof dari Mystic Burden untuk beraksi sebagai stand-in sepanjang liga ini.
Situasi yang berlaku ini bukanlah baru dalam arena esports. Sebagai contoh, baru-baru ini Ivan ‘Mind_Control‘ Borislavov dari Team Liquid beraksi menggantikan tempat Neta ‘33‘ Shapira kerana masalah VISA di The Kuala Lumpur Major Dota 2.
Ini adalah line-up penuh ICON di Mobile Star League musim kedua:

Cometopapa
Syno Mobile Legends
Unta ML
Kuja•MLBB
KETOM ICON
Scott ICON

Ikuti jadual di bawah ini untuk perlawanan pada hari ini, esok dan Rabu.

ICON akan bertemu juara Liga Profesional Mobile Legends (MPL) musim kedua, Saiyan Reborn pada jam 9:15 malam nanti.
Sementara itu, bekas skuad ASYN, Team Bosskur akan berentap dengan musuh lama mereka di MSC 2018 iaitu Aerowolf dari Indonesia. Pastinya perlawanan ini dinantikan peminat kerana kali terakhir ASYN (kini Team Bosskur) menarik diri dari kejohanan itu.
Kesemua imej ini dikreditkan kepada Mobile Star League.
Baca lanjut:

MSL kembali, Ada Team Bosskur, Saiyan Reborn dan banyak lagi


Liam merupakan pemain veteran di dalam arena kompetitif Mobile Legends, bermain untuk pasukan RRQ Hoshi ketika dahulu.

Beliau sering digelar top tank player oleh peminat mereka, akan tetapi setelah berakhirnya musim ketiga, ramai pemain posisi tank yang lebih hebat menutup bayang beliau seterusnya menjadikan beliau hanyalah pilihan di dalam pasukan tersebut.
Selain itu, Liam pernah memasuki pasukan itu kembali pada musim keenam, akan tetapi hanya bermain satu kali perlawanan. Pada musim yang ketujuh, Liam tidak lagi berada di dalam roster pasukan RRQ.

Pertanyaan bagaimanakah situasi Liam kini terjawab melalui video berdurasi 1.52 minit itu menjelaskan tentang diri beliau.
Liam mempunyai masalah kesihatan, menghadkan kemampuan beliau untuk fokus berada di dalam pasukan ketika ini. Oleh itu, beliau lebih fokus ke arah live streaming untuk tidak membebankan ahli pasukan.
Mungkin apabila kesihatan beliau telah sembuh sepenuhnya, beliau akan mencuba lagi untuk bermain di arena kompetitif bagi pasukan RRQ. Kita nantikan.


Peminat Mobile Legends: Bang Bang, ini lah masanya korang buktikan bakat masing-masing.
Liga Profesional Mobile Legends (MPL) ini adalah yang pertama buat Malaysia dan Singapura hasil kolaborasi eGG Network dan Moonton. Ia menawarkan hadiah wang tunai terkumpul yang mengejutkan, sebanyak USD100,000. Dollar tu bukan RM!
Lebih menarik lagi, team yang menang akan bawa pulang 1/5 dari prizepool itu iaitu sebanyak USD20,000.
Ini adalah tiga perkara yang korang perlu tahu mengenai Liga ini:

8 pasukan terakhir akan berarung untuk hadiah utama dalam format double elimination di LAN event selama tiga hari pada Mac depan.
Beberapa perlawanan ketika peringkat kelayakan dan regular season akan disiarkan secara langsung bersama pengulas dan hos eGG.
Pendaftaran sudah pun dibuka! Maklumat lanjut mengenai format tournament dan pendaftaran boleh dibuat di sini.

DARI kanan: Pengarah Pemasaran Moonton, Mandy Dai, Naib Presiden Perniagaan Sukan Astro, Lee Choong Khay (tengah) dan pemain profesional Dota 2, Wong Hock Chuan ketika majlis pelancaran Liga Profesional Mobile Legends.

“Selepas kejayaan Mobile Legends SEA Cup, kami melihat permintaan dari pemain Malaysia dan Singapura untuk eSports berasaskan permainan mudah alih kian meningkat . MPL adalah salah satu usaha kami untuk mengembangkan lagi industri seumpama ini,” – Pengarah Pemasaran Moonton, Mandy Dai

“Kami berbesar hati untuk berkolaborasi bersama Moonton dalam usaha mendekati lebih ramai peminat dengan menyediakan siaran langsung bagi final, broadcasting dan hosting di saluran eGG Network bersama talent kami dan content bagi pertandingan dan pemain yang terlibat,” – Naib Presiden Perniagaan Sukan Astro, Lee Choong Khay


Selepas mengumumkan pengunduran mereka dari skuad Reborn yang juara MPL Musim Kedua, Loong, Rynn dan Evilx membuat keputusan untuk tubuhkan skuad baru bagi tujuan latihan bersama selain bersiap sedia menghadapi Liga Profesional Mobile Legends (MPL) MY/SG Musim Keempat akan datang.

Turut menyertai mereka adalah Meepo dan Scoottt.
Skuad baru yang dinamakan Atrox Esport itu baru saja ditubuhkan pada hari ini dan ini adalah line up penuh:
1. Loong
2. Rynn
3. Evilx
4. Meepo
5. Scoottt
Terdahulu, ketiga-ketiga mereka dilaporkan meninggalkan Reborn pasca MPL S3 selepas prestasi pasukan itu yang kurang memuaskan ketika musim liga dan kegagalan untuk melepasi hingga ke final. Bagaimanapun, sebab sebenar masih belum diumumkan oleh mana-mana ahli.
Semoga dengan skuad baru ini mereka berupaya mencapai prestasi yang lebih membanggakan kerana keserasian antara ketiga-tiga ahli sudah ada cuma penambahan dua ahli ini perlu dibiasakan dengan lebih lama lagi. Semoga berjaya!
Untuk maklumat lanjut mengenai Atrox Esport, korang boleh klik SINI.
Sumber gambar featured image: MPL MY/SG Musim Kedua


Lord adalah satu makhluk digeruni dalam Mobile Legends: Bang Bang. Kebiasaannya, ia akan muncul pada minit ke-10 dan apabila pemain menewaskannya, Lord akan muncul di satu lane yang rawak buat pertama kalinya.
Makhluk misteri ini adalah penentu kemenangan untuk perlawanan kerana kedua-dua pihak akan bertarung untuk mendapatkan bantuannya. Tapi kini, Lord akan bertukar ke Luminous Lord pada minit ke-12, jadi bagi pemain baru yang tertanya, apa bezanya?

Luminous Lord lebih kuat
Adalah penting untuk setiap pemain memerhatikan jam dalam perlawanan. Minit ke-12 akan menyaksikan Lord bertukar ke Luminous di mana senjatanya akan bercahaya kekuningan. Luminous Lord lebih kuat dan mempunyai satu serangan istimewa apabila berada di jarak tower.
Serangan charge ini mampu untuk mengurangkan nyawa menara pertahanan dengan begitu banyak di samping memberikan efek disable pada tower tersebut.. Jadi, penting untuk membawa Luminous Lord sampai ke tower ketiga pihak musuh.

Sukar untuk dijatuhkan
Luminous Lord juga mempunyai jumlah nyawa yang lebih banyak dan sukar ditewaskan seorang diri oleh marksman/core. Jadi ia memberi ruang kepada anda dan pasukan anda untuk buat split push di lane lain sementara Lord mendominasi lane yang sudah lemah.
Ini juga peluang untuk anda melakukan play di mana mereka sedang sibuk berlawan Lord di lane, anda boleh gunakan kesempatan untuk gank.


Bermula 16 Mei, kesemua pemain Mobile Legends: Bang Bang berpeluang untuk memiliki hero mage terbaru iaitu Luo Yi dengan hanya log masuk ke dalam permainan tersebut.
Luo Yi antara hero mage dengan kebolehan baru iaitu teleportasi dirinya bersama ahli pasukan ke satu lokasi ke lokasi yang lain menggunakan ulti. Ia adalah salah satu game changer yang akan mengubah landskap permainan MLBB pada masa akan datang. Lihat trailer hero ini di bawah:

Beliau juga mempunyai akses kepada elemen Yin Yang iaitu Duality yang mana kuasanya akan bertukar setiap kali digunakan dan mempunyai efek berbeza kepada musuh.
Jangan lupa untuk log masuk pada 16 Mei ini bagi mendapatkan hero tersebut.
Selain Luo Yi, Faramis adalah hero lain sebelum ini diberikan secara percuma.
Ikuti kami di Facebook, Twitter dan Instagram.
Saksikan kami di YouTube.


Kejohanan dunia Mobile Legends: Bang Bang, M2 mencatatkan 136 juta tontonan di lapan platform penstriman langsung dan dua siaran langsung televisyen menurut kenyataan media dikeluarkan hari ini.
Ia adalah kejohanan bertaraf dunia pertama diadakan pada tahun ini secara offline walaupun pandemik COVID-19 melanda. Platform paling tinggi merekodkan tontonan adalah Youtube Gaming, Facebook, Nimo TV, TikTok dan Twitch.
Rakyat Indonesia mewakili 42.16% daripada keseluruhan tontonan. M2 juga adalah acara e-sukan mobile yang paling tinggi jumlah tontonan.
Perlawanan antara Burmese Ghouls dan Bren Esports adalah yang paling tinggi tontonan dengan tontonan serentak sebanyak 3.083 juta, naik 353% berbanding tahun lalu.
M2 menyaksikan 12 pasukan bertanding merebut hadiah terkumpul AS$300,000 dengan Bren Esports dinobatkan juara. Kejayaan dan rekod tontonan tinggi ini akan diteruskan lagi dengan MPL yang akan datang.
“Esports menyediakan hiburan dan kegembiraan kepada penonton antarabangsa pada waktu sukar ini (COVID-19).
“Kami teruja dengan sokongan berterusan dari rakan rasmi dan pemain-pemain untuk M2. Kami berharap dapat terus bawakan pengalaman menarik kepada komuniti dengan liga MPL yang sudah berlangsung di serata Asia Tenggara,” kata Lucas Mao, Pengarah Urusan Moonton Esports.
MPL Indonesia musim ketujuh sudah dimulakan sejak minggu lalu manakala MPL MY bakal menyusul pada 11 Mac ini (Jumaat).


Organisasi e-sukan tanah air, Whales Esports hari ini sudah mengumumkan penganjuran Kejohanan Mobile Legends Malaysia (MMC) buat julung kalinya.
Kejuaraan ini adalah satu inisiatif yang penting di dalam misi Whales Esports untuk memeriahkan lagi pertandingan permainan peranti mudah alih selain dari membawa masuk lebih ramai pemain amatur dan peminat e-sukan.
Berbekalkan slogan “Road to Pro”, kejuaraan ini diharap dapat mengangkat status e-sukan di Malaysia serta melahirkan bakat-bakat baru di dalam arena e-sukan bertahap professional antarabangsa.
Ketua Pengarah Eksekutif Whales Esports, Morgan LB berkata “Kami dengan sukacitanya mengumumkan musim pertama kejohanan Mobile Legends Malaysia untuk menjadi sebahagian daripada ekosistem e-sukan Mobile Legends.
“Menerusi kejuaraan ini, Whales Esports komited untuk menerajui komuniti e-sukan dan membuka peluang kepada para pemain amatur untuk merasai debaran serta menimba pengalaman dari kejuaraan e-sukan berskala besar yang unik dan menarik ini.
“Penganjuran ini juga dapat membuka lebih banyak peluang pekerjaan dalam industri e-sukan seperti penerbit, krew produksi, penyiar, penganalisis dan sebagainya.” ujarnya.
Format kejuaraan ini adalah seperti berikut:
Fasa pertama – Kelayakan Negeri

Acara kelayakan akan dianjurkan bagi setiap negeri di Malaysia (13 negeri and WP Kuala Lumpur) untuk 64 kumpulan di setiap negeri dengan jumlah 896 kumpulan dan 4,480 pemain.
Pemenang Kelayakan Negeri akan mewakili negeri mereka untuk Fasa Kedua (Musim Liga)

Fasa kedua – Musim Liga

14 kumpulan bakal mewakili negeri masing-masing dalam format pertandingan secara liga, di mana 8 kumpulan terbaik akan layak ke Fasa Ketiga iaitu Playoff Season

Fasa ketiga – Playoff Season

Format kalah mati (Double Elimination) akan digunakan dalam Playoff Season untuk menobatkan juara MMC musim pertama

Wang hadiah terkumpul sebanyak RM30,000 beserta 210,000 Diamond untuk direbut oleh kesemua peserta.
Nantikan pendaftaran yang akan dibuka bermula esok.


Selepas pertembungan sengit antara pasukan sekampus, Maximus Rex membuktikan pasukan Universiti Malaysia Sarawak (UNIMAS) mempunyai kemampuan untuk ke final bertembung skuad yang hebat pada edisi lepas iaitu Godz Genesys dari Universiti Malaysia Sabah Kampus Antarabangsa Labuan!
Mereka bertarung dalam Celcom XPAX Kejohanan E-Sukan Kampus Zon Final Borneo di UNIMAS, Sarawak.
Maximus memenangi perlawanan antara Team Blank yang mana set itu menyaksikan pertarungan sengit pada perlawanan pertama selama lebih 30 minit.

MLBB CELCOM #XPAXKEK SEM 2 Semi Final 2 Zon Borneo- Maximus Rex [UNIMAS] vs Team Blank [UNIMAS]
Ini dia bukti team yang memang tak sembang kencang! Apa lagi 'surprise' strategi yang bakal ditonjolkan pasukan Maximus Rex & Team Blank dimana kedua-duanya mewakili UNIMAS? Sama-sama kita saksikan siapakah yang akan menentang Godz Genesys di arena Grand Final CELCOM #XPAXKEK SEM 2. Apa-apa pun, orang Sarawak nang steady!
Posted by My Game On on Saturday, September 21, 2019

Edisi kedua Celcom XPAXKEK membawakan 2 kategori pertandingan iaitu Mobile Legends: Bang Bang dan PUBG Mobile dengan jumlah hadiah wang terkumpul sebanyak RM180,000.
Mengikut format semester lepas, pelajar-pelajar bertanding dalam lima zon iaitu:

Borneo (Wilayah Persekutuan Labuan, Sabah & Sarawak) – Universiti Malaysia Sarawak (UNIMAS), Kuching pada 21 & 22 September 2019
Selatan (Negeri Sembilan, Melaka & Johor) – Paradigm Mall, Johor Bahru pada 27 & 28 September 2019
Tengah (Kuala Lumpur, Selangor & Putrajaya) – Universiti Teknologi MARA (UiTM) Puncak Alam pada 5 & 6 Oktober 2019
Utara (Perak, Penang, Perlis & Kedah) – Universiti Sains Malaysia (USM) Kampus Induk Pulau Pinang pada 12 & 13 Oktober 2019
Pantai Timur (Kelantan, Terengganu & Pahang) – Kuantan City Mall, Kuantan, Pahang pada 26 & 27 Oktober 2019
Grand Finale – The Curve, Damansara pada 23 & 24 November 2019

Pasukan-pasukan berdaftar akan bertanding bagi merebut kedudukan 16 terbaik dalam peringkat online. 16 pasukan yang layak untuk kedua-dua game akan mara ke setiap zon bermula dari UNIMAS, Sarawak.
Pemenang pasukan dari setiap zon ini akan merebut gelaran juara keseluruhan dan hadiah wang terkumpul di The Curve, Damansara pada akhir November. Lebih menarik, kampus yang mengumpul mata tertinggi akan menerima biasiswa bernilai RM50,000 dibawakan oleh Celcom Xpax.
Pada semester lepas, juara keseluruhan disandang oleh Universiti Malaysia Sabah (UMS), tempat kedua dimenangi oleh Universiti Teknikal Malaysia Melaka (UTeM) dan tempat ketiga diperoleh oleh Universiti Kebangsaan Malaysia (UKM).
XPAXKEK Semester 2 dicetuskan secara eksklusif oleh Celcom XPAX, diaktifkan oleh Legion by Lenovo, Realme Malaysia, Malindo Airways, Honda Malaysia, Rohto Mentholatum, Lazada, Fitlion, Royale Chulan Hotel & OYO Hotels dan disokong oleh MDEC, Mobile Legends E-Project, KBS & ESM.


Mobile Legends: Bang Bang atau dikenali ramai sebagai MLBB adalah salah satu permainan mudah alih yang terbesar di rantau Asia. Malah, ia juga terkenal di seluruh dunia. Kini, permainan MOBA itu melancarkan koleksi NFT pertamanya melalui pelantar matawang kripto Binance NFT.

Digelar sebagai ‘The Aspirants’, koleksi ini akan menawarkan dua NFT yang menampilkan dua watak wanita yang terkenal dalam permainan itu, Layla dan Fanny.

Koleksi NFT ini akan menawarkan 12 kotak misteri unik dengan empat gred berbeza, setiap satu mengandungi figura digital dan animasi eksklusif watak-watak itu.
Bagi mereka yang tidak tahu, NFT ialah aset digital atau fizikal yang unik yang boleh dibeli atau dijual pada rantaian blok mata wang kripto. Setiap token atau item di pasaran adalah unik dan tidak boleh ditukar ganti, menjadikan sesetengah daripada mereka sangat mahal.
Mereka yang membeli kotak itu akan berpeluang memenangi EMOJI NFT ekslusif kostum siri Airdrop of The Aspirants.
Memandangkan NFT itu unik, kotak NFT ini akan dijual sebanyak 25,000 kotak sahaja.
Ini pula gred serta kostum yang ada:
Super Super Rare (SSR) – 0.60%
Blade of Kibou Fanny
Miss Hikari Layla
Super Rare (SR) – 7.40%
Skylark Fanny
Blazing Gun Layla
Rare (R) – 9%
Lightborn – Ranger Fanny
S.A.B.E.R. Breacher Layla
Christmas Carnival Fanny
Bunny Babe Layla
Normal (N) – 12%
Campus Youth Fanny
Green Flash Layla
Lifeguard Fanny
Blue Specter
Untuk maklumat lanjut, anda boleh ke laman web Binance di sini.
Sumber rujukan: Global News Wire


Dalam satu video baru yang mengisahkan kejayaan Moonton dalam Mobile Legends: Bang Bang dibangunkan oleh mereka, permainan mudah alih tersebut kini mencatatkan rekod 1 Bilion muat turun.
Dalam video tersebut juga dinyatakan terdapat 9.77 bilion perlawanan dimainkan, 9.8 juta pemain Mythic, lebih 400 skins boleh dipilih dan 100 hero dihasilkan.
Bagi meraikan kejayaan ini, Moonton akan menganugerahkan hero baru, Benedetta secara percuma apabila anda log masuk pada 7 dan 8 November ini.

Ini adalah satu pencapaian yang besar untuk MLBB memandangkan mereka mengambil masa empat tahun untuk kejayaan ini.
Ikuti kami di Facebook, Twitter dan Instagram. Saksikan kami di YouTube.


Mobile Legends: Bang Bang sebelum ini umum kolaborasi dengan francais Star Wars.
Lanjutan daripada kolaborasi tersebut, mereka dalam perancangan berkolaborasi dengan Jujutsu Kaisen, siri manga dan anime yang popular kini.
Walaupun tiada tarikh khusus, namun Moonton sudah melakukan survey dan menghantar notifikasi ke mailbox pemain dalam permainan MLBB.

Tulis posting tersebut, mereka bertanyakan pendapat tentang karakter Jujutsu Kaisen. Survey tersebut difahamkan bakal menentukan kemungkinan skin apa yang bakal keluar dengan tema anime ini nanti.
Moonton sebelum ini berkolaborasi dengan SNK untuk skin eksklusif King of Fighters dan bukannya hero baru. Mereka juga biasanya menggunakan karakter dalam dunia fiksyen untuk koleksi skin baharu.


Mobile Legends: Bang Bang akan mempunyai mod baru 1vs1 yang dinamakan Arena. Ia menggunakan mekanisme pengumpulan kad yang dimainkan dalam hanya tiga minit saja.
Mekanisme pertempuran memerlukan anda untuk menewaskan Little Commander pihak lawan. Anda akan dibekalkan dengan tiga jenis kad iaitu Hero, Monster dan Spell.

Bagi memanggil Monster ke medan pertarungan, anda boleh menggunakan Shard. Spell boleh digunakan untuk memberi serangan balas/counter musuh.
Essence pula akan dapat dikumpul dengan menggunakan Shard yang mana ia akan digunakan untuk anda memanggil hero ke medan pertarungan.
Semakin lama anda bermain rank, lebih banyak kad boleh didapatkan untuk membentuk strategi baru.

Anda  boleh akses mod ini untuk waktu terhad bermula 27 November ini.
Ikuti kami di Facebook, Twitter dan Instagram. Saksikan kami di YouTube.


Setelah sekian lama, akhirnya Moonton terbuka dengan idea baru dalam usaha memastikan gameplay Mobile Legends lebih lancar dan mengurangkan jangka masa loading screen sebelum perlawanan bermula.
Menerusi forum MobileLegends.com, pengguna GreaseGaming memuat naik satu video yang menunjukkan permainan itu kini lebih lancar.

Dikatakan yang perubahan ini masih dijalankan kajiannya dalam Advanced Server dan belum lagi dirasmikan oleh Moonton sendiri. Buat masa ini, masih belum pasti berapa lama tempoh uji kaji akan dijalankan tapi menurut beberapa pengguna, ia mungkin berlanjutan sehingga beberapa bulan.
Walaupun Moonton belum senaraikan beberapa perubahan yang patut, namun kelancaran permainan adalah satu penambahan yang sangat dialu-alukan!


Liga Profesional Mobile Legends: Bang Bang Indonesia (MPL ID) kini kembali untuk musim keempat.
Dalam satu kenyataan media, penganjur menggunakan model liga e-sukan seakan Overwatch League — yang pertama di Asia Tenggara. Model ini bukan saja disasarkan untuk mencipta suasana e-sukan lebih stabil tapi juga mewujudkan kestabilan kewangan bagi pasukan dan pemain sementara menubuhkan struktur sistematik dalam industri e-sukan Indonesia.
Ia akan berlangsung selama lapan minggu di mana musim liga akan bermula pada 23 Ogos ini hingga 13 Oktober 2019. Di mana? Ia akan diadakan di XO Hall Tanjung Duren dan Grand Final pula di Tennis Indoor Senayan, Jakarta (26 Oktober hingga 27 Oktober).
Juara musim lalu, Onic Esports kembali bersama tujuh lagi skuad, Alter Ego, Aura, Bigetron Esports, EVOS, Geek Fam Indonesia, Genflix Aerowolf dan Rex Regum Qeon.
“Disebabkan model liga yang baru ini, ia akan memperketatkan lagi peraturan yang menekankan pada isu kontrak antara pasukan dan pemain. Dengan adanya pasukan tetap (lapan pasukan), ia membolehkan liga ini menggunakan sistem yang boleh melindungi kesemua pihak terlibat,” kata Pengarah Pemasaran MPL ID, Dylan Chia.
Model ini memberikan pasukan satu slot kekal dalam liga ini untuk bayaran francais (one-time fee) berjumlah USD 1 juta. Mahal kan? Tapi jom kita tengok kebaikan yang diperoleh oleh pemain dan pasukan yang membayar slot ini:

Adil untuk semua – setiap pasukan tak dialukan untuk tawar gaji lebih tinggi dari nilai ditentukan kerana perlu ada peruntukan mempromosikan pasukan dan kos operasi perlu ditanggung.
Perkongsian keuntungan yang mana setiap pasukan boleh menerima lebih 50% keuntungan dari liga sebelum menolak kos operasi liga dan kos pemasaran yang ditanggung Moonton.
Jaminan pekerjaan untuk kedua-dua pihak (pasukan dan pemain kerana tiada lagi relegation)
Kontrak pemain dengan gaji tetap dan minimal 6 bulan bagi setiap musim
Nilai komersial – Pelaburan bersama antara Moonton dan pasukan ini membolehkan liga ini mewujudkan kerjasama antara pemain industri bagi mencipta aliran pendapatan baru dan solusi pemasaran untuk jenama, pasukan dan pemain.

Mereka juga akan menyertai MPL ID akan datang (musim lima dan selanjutnya) kerana membeli slot tersebut.
Selain itu, MLBB juga akan melabur sebanyak USD8 juta untuk memperkasakan komuniti e-sukan di Indonesia khususnya dalam Mobile Legends.
“Selain pertandingan profesional, kita perlu mewujudkan ekosistem e-sukan yang berkesan bermula dari peringkat akar umbi,” kata Pengarah Serantau E-Sukan MLBB, Logan Shaw.
Katanya lagi, banyak pertandingan akan dianjurkan bukan saja untuk pemain menjadi profesional tapi juga mempunyai peranan dan kemahiran lain seperti menganjurkan pertandingan, menjadi bakat di depan skrin dan lain-lain.
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.


Liga Profesional Mobile Legends MY/SG (MPL) anjuran eGG Network dengan kerjasama Moonton kembali untuk musim ketiga dengan hadiah wang tunai terkumpul USD100,000!
Seramai 6 pasukan dari musim lepas akan mendapat jemputan terus sementara empat lagi skuad terbaik akan dicari menerusi pusingan kelayakan terbuka (3 dari Malaysia, 1 dari Singapura).
Untuk mendaftar, korang boleh ke LINK ini.
MALAYSIA: Pendaftaran akan dibuka dari 22 Disember ini hingga 4 Januari tahun depan.
Perlawanan akan dimulakan pada 18 Januari hingga 20 Januari.
SINGAPURA: Pendaftaran akan dibuka pada 5 Januari hingga 20 Januari tahun depan.
Perlawanan akan dimulakan pada 26 Januari hingga 27 Januari.
Setiap skuad HARUS mengekalkan 3 pemain dari MUSIM LEPAS untuk layak mendapat jemputan terus.
Untuk pengetahuan korang ini adalah skuad yang dijemput:
1. Team Reborn (sebelum ini dikenali sebagai Saiyan Reborn)
2. EVOS SG
3. Flash Tyrants
4. Bosskurr Gaming
5. Mystic
6. Bigetron SG
Bagi penulis, pasukan Malaysia harus kerah keringat lebih sedikit kali ini terutamanya Team Reborn yang mempamerkan prestasi kurang memberangsangkan pasca MPL Musim Kedua. Bosskurr Gaming pula harus menggilap bakat sedia ada dan memfokuskan sepenuhnya untuk Mobile Legends. Mereka kini sedang fokus pada livestreaming untuk permainan selain Mobile Legends.
Ini adalah format untuk Musim Liga dan Playoff:
Musim Liga
10 pasukan bertarung dalam musim liga untuk 6 minggu dan 8 terbaik akan mara ke acara utama.
Ketika musim ini berlangsung, pasukan akan mendapat subsidi mingguan, bermula $300 Dollar (musim kedua) dinaikkan kepada $350 Dollar untuk musim ketiga ini.
Playoffs

Ada sedikit perubahan yang mana pasukan akan bermain untuk f0rmat baru upper/lower bracket – 4 pasukan di upper bracket, 4 pasukan di lower bracket.
8 terbaik dari musim liga akan mara ke playoffs.

Setakat ini, eGG Network belum mengumumkan di mana playoffs akan diadakan tapi penulis pasti, di mana saja tempatnya, pasti meriah dengan penonton dan peminat setia!


Nampaknya, sebanyak tujuh pasukan Mobile Legends: Bang Bang akan dijemput terus ke Liga Profesional (MPL) Malaysia & Singapura Musim Kelima yang juga membuka pendaftaran untuk pusingan kelayakannya pada 20 Januari ini.
KEMASKINI: 5 pasukan menerima jemputan terus
Jumlah itu meningkat dari enam slot pada musim lepas tapi prizepool masih kekal iaitu RM410,000.

Laporan dari eGG Network mendedahkan empat pasukan Malaysia dan tiga pasukan Singapura diumumkan menyertai secara terus:
Malaysia: Todak (nombor dua musim lalu), Axis Esports, Geek Fam dan Shopee Bosskurr dijemput bertanding tanpa kelayakan.
Singapura: EVOS Esports SG, Resurgence dan Notorious Villains.
Mengikut format, mereka perlu mengekalkan tiga dari enam pemain dari musim lalu bagi melayakkan diri untuk slot jemputan terus ini. Tapi kali ini, ada pasukan yang dirombak ataupun dibubarkan jadi kita pastinya menyaksikan perubahan bagi slot-slot ini.
Bagi pusingan kelayakan, ia akan bermula pada 7 hingga 9 Februari (Malaysia) diikuti dengan 15 dan 16 Februari untuk warga Singapura. Hanya dua pasukan Malaysia dan satu pasukan Singapura akan layak ke musim liga.
Seperti musim lalu, liga akan berlangsung selama enam minggu pada Sabtu dan Ahad – pasukan dipilih ke playoffs mengikut ranking yang mana hanya lapan teratas akan dipilih untuk bertanding pada 18 dan 19 April ini.
Nantikan link pendaftaran di Facebook rasmi Mobile Legends: Bang Bang.
(Sumber: eGG Network)


Liga Profesional Mobile Legends (MPL) baru saja berakhir minggu lepas dan kita boleh nampak setiap pasukan merekrut ahli baru ataupun menukar ahli. Seperti dilaporkan Astro Awani semalam, 2ez4jepv meninggalkan skuad lamanya, MysteriousAssassin (MyA) selepas lebih setahun bersama.
Bagi Andy atau MrCocan pula, dia mempunyai perancangan sendiri untuk menubuhkan skuad Mobile Legends yang baru. Yang pasti, ia dibarisi pemain di ranking teratas dalam permainan mudah alih itu.
MyGameOn: Apa objektif di sebalik penubuhan skuad ini?
MrCocan: Saya terfikir nak scout pemain di Malaysia bukanlah senang kerana tiada carta rasmi (seperti MMR leaderboard dalam Dota 2), jadi saya hanya membuat rujukan bagi top global players dan daripada National Arena Contest. Biasanya hanya yang ranking tertinggi boleh sertai pertandingan ni.
Selain itu, saya ingin membantu mengembangkan lagi komuniti Mobile Legends di Malaysia. Sekurang-kurangnya ada pasukan baru yang boleh beri saingan kepada semua. Boleh dikatakan ia dibarisi pemain hebat (top global Malaysia) dan separuh dari mereka adalah peserta MPL.
Kami juga akan sertai pertandingan Mobile Legends dalam masa terdekat iaitu pada akhir April atau awal Mei ini. Fokus kami ialah menjadi pasukan yang boleh berikan saingan hebat dan mendapatkan tajaan untuk membolehkan pemain menjadikan ia (bermain Mobile Legends) sebagai satu karier stabil.
Nota editor: Buat masa ini, MrCocan tak mendedahkan ahli-ahli skuad itu sehingga Ahad ini di mana mereka akan mengadakan sidang media (Press Conference) untuk mengumumkan kepada semua secara rasmi.
Icon MY terdiri daripada 7 orang ahli dan melihat kepada kenyataan Mr.Cocan, pastinya pasukan ini akan menggegarkan arena Mobile Legends tempatan tak lama lagi.
Berita lanjut menyusul Ahad ini.


Nampaknya kejohanan epik Mobile Legends peringkat Asia Tenggara kini kembali!
Piala Asia Tenggara Mobile Legends: Bang Bang  (MSC) akan hadir ke Manila, Filipina pada 19 Jun hingga 23 Jun ini dengan jumlah hadiah wang tunai terkumpul ₱6.26M (RM500,000).
Ia akan berlangsung di SMART Araneta Coliseum dan dikatakan akan menjadi acara MLBB terbesar di Filipina.
Team mana yang akan bertanding nanti?
MSC 2019 membariskan 12 pasukan yang dijemput secara terus dari sembilan negara Asia Tenggara.  Bagi Myanmar, Filipina dan Indonesia yang mempunyai liga profesional (MPL) mereka sendiri, akan menghantar 2 pasukan dan Singapura/Malaysia hanya 1 pasukan. Thailand, Vietnam, Laos dan Kemboja pula menghantar satu pasukan yang memenangi pusingan kelayakan tempatan.
Malaysia:

Geek Fam

Singapura:

EVOS Esports SG

Indonesia:

Onic Esports

Louvre Esports

Filipina:

Arkangel
Bren Esports

Myanmar:

Team Resolution
Burmese Ghouls

Kemboja:

Diversity Helheim

Thailand:

IDNS

Laos:

WAWA Gaming

Vietnam:

Overclockers

Bila pertandingan ni akan berlangsung?

Peringkat kumpulan akan dimulakan pada 19 dan 20 Jun di mana ia akan menentukan siapa akan ke upper bracket pada playoffs.
Playoffs pula akan bermula pada 21 hingga 23 Jun 2019 di SMART Araneta Coliseum.
Korang boleh rujuk di laman Facebook rasmi MLBB untuk info lanjut dan kemaskini mengenai kejohanan ini.


Mobile Star League (MSL) kini kembali untuk musim kedua!
Peminat Mobile Legends berpeluang untuk menyaksikan pasukan kegemaran mereka berentap tak lama lagi. 8 pasukan akan bertanding untuk mencari seorang juara!
8 PASUKAN, PRIZE POOL $10,000

Sempena musim kedua ini, mereka akan mengumpulkan 8 pasukan Mobile Legends tersohor dari empat negara iaitu Thailand, Malaysia, Indonesia dan Singapura berentap merebut hadiah wang tunai terkumpul USD10,000 (kira-kira RM48,000).
Kelapan-lapan pasukan dah pun mengesahkan kehadiran mereka. Mesti korang nak tahu Team Malaysia yang akan bertanding kan? Mereka adalah:
Team Bosskur

Team Bosskur terdiri daripada bekas skuad ASYN. Mereka adalah Ahmad Fuad ‘Fredo‘ Alili, Mohd Farid ‘Soloz‘ Zakaria, Abdul Wandi ‘Logan‘ Abdul Kadir, Andi Alfian ‘Gripex‘ Firman, Sofian ‘Penjahat‘ Sultan dan Herwin ‘Rush‘ Baharuddin.
Selepas meninggalkan ASYN, mereka membentuk skuad Bosskur untuk sekali lagi cuba mencabar arena Mobile Legends tempatan.
Geek FAM Icon

Geek Fam Icon pula akan mencuba nasib mereka di liga kali ini selepas persembahan yang kurang memuaskan di playoff MPL musim kedua tak lama dulu.
Saiyan Reborn

Saiyan Reborn sekali lagi cuba mempertahankan gelaran juara di MPL dan dijangka akan mempamerkan persembahan terbaik pada Mobile Star League kali ini.
Mereka terdiri daripada kapten pasukan Akmal Afi Uzair Daud (Silo), Muhd Nurhafis Jamiran (Evil), Muhd Firdaus Abdul Jamil (Rynn), Saw Kee Loong (Loong), Fiqri Atiq Mohd Fauzi Lai (Lacid) dan Muhd Aiqal Amran (Jinn).
Team Flash

Team Flash dari Singapura pernah menjuarai kejohanan Mobile Legends ketika Selangor Cyber Games baru-baru ini. Kali ini, mereka akan cuba bersaing bersama tiga lagi negara lain yang terlibat.
Louvre Indonesia
Pendatang baru dari Indonesia ini akan cuba menyaingi pesaing lain dari Malaysia, Singapura dan Thailand.

Juara musim lalu ini akan cuba mengekalkan takhta mereka untuk MSL musim kedua ini.

Aerowolf menunjukkan kekuatan mereka di Piala Asia Tenggara Mobile Legends (MSC) 2018 yang berlangsung tak berapa lama dulu tapi adakah kali ini persembahan mereka akan bertambah baik?

Satu-satunya wakil dari Thailand ini akan cuba menunjukkan taring mereka! Bagaimana agaknya mereka akan berentap bersama pesaing lain? Kita nantikan!
Bila Tournament Ni?

Musim liga akan bermula pada 26 November ini hingga 26 Disember. So korang boleh saksikan favorite team berentap dalam sebulan mengumpul mata untuk layak ke playoffs.
Kalau korang nak info lanjut, boleh layari FB mereka dekat SINI.
Kesemua gambar adalah sumber dari Facebook Mobile Star League


Musim liga bagi Liga Profesional Mobile Legends: Bang Bang Malaysia & Singapura (MPL MY/SG) Musim Kelima akan ditunda berikutan Perintah Kawalan Pergerakan pada esok hingga 31 Mac yang diumumkan Perdana Menteri, Tan Sri Muhyiddin Yassin malam tadi.
Dalam satu posting di Facebook, pihak Moonton mengambil kira tahap keselamatan dan kesihatan kesemua pemain, peminat dan kakitangan yang terlibat.
Bagaimanapun, siri web Bangkit akan diteruskan seperti biasa.
Moonton masih belum umum bilakah ia akan dilangsungkan kembali.
Berita lanjut menyusul..


Itulah keseronokan e-sukan. Kita tak boleh ramal apa yang jadi dan mungkin pasukan teratas boleh kecundang pada bila-bila masa dan pasukan yang tak dijangka menang, akhirnya mara ke peringkat seterusnya. Itu yang berlaku kepada pasukan MysteriousAssassin (MyA) tadi kerana buat pertama kali, mereka berjaya mengalahkan pasukan paling konsisten di Malaysia iaitu AirAsia Saiyan (AAS)!
MyA antara pasukan pilihan dalam Liga Profesional Mobile Legends (MPL) Malaysia dan Singapura yang berlangsung sehingga esok. Boleh dikatakan, mereka antara skuad yang dijangka boleh menundukkan AAS buat pertama kali di Upper Bracket, selepas mengaku kalah dalam kejohanan Mobile Legends sebelum ini.
Admin MyA menulis di Facebook mereka, meraikan kejayaan itu. MyA memperoleh kemenangan 2-1 ke atas AAS sebentar tadi.

MyGameOn: Tahniah atas kemenangan MyA! Bagaimana expectation bagi skuad ini untuk bersaing sehingga peringkat ini?
Benny Teh (Pengurus Pasukan MyA): Sebenarnya kami dah menjangka untuk melangkah sejauh ini tapi tak expect untuk mengalahkan Saiyan di upper bracket kerana pertembungan sebelum ini (kalah di final).
Kami sangat teruja dengan prestasi kali ini dan Saiyan nyata tak memberikan perlawanan yang mudah. Syabas kepada Saiyan kerana prestasi luar biasa mereka. Saya juga yakin dengan kebolehan pasukan yang hadir dengan strategi berbeza mengalahkan pasukan pilihan (AAS).
Nota Editor: Diharap MyA terus kekal momentum sampai kejohanan esok yang akan menyaksikan mereka berentap melawan wakil Singapura, IDNS SG. Jika mereka menang, MyA akan layak untuk ke final, menantikan pemenang di lower bracket. Akhir kata, all the best! dan kepada AirAsia Saiyan, korang pun always awesome!

MPL MY dan SG berlangsung dari Jumaat hingga esok dan mengumpulkan hadiah wang tunai lebih RM230,000 dan juara akan bawa pulang wang tunai RM110,000.


Liga Profesional Mobile Legends (MPL) Malaysia dan Singapura akhirnya bertemu penghujungnya! Dah bersiap sedia ke korang nak saksikan 8 team favorite Mobile Legends berentap?
Semalam, penulis ke One Utama untuk menghadiri acara eksklusif untuk para media. Kelihatan ramai muka yang familiar, antaranya Air Asia Saiyan, MyA, Mysterious Asassin 3 dan lain-lain. Bagi berentap untuk hadiah utama bernilai lebih RM200,000 wang tunai, semua pasukan berdebar menantikan perlawanan utama yang akan bermula hari ini!
Kejohanan yang diadakan selama 3 hari di pusat membeli belah 1 Utama ini juga mempunyai aktiviti sampingan seperti cabutan bertuah untuk pengunjung. Ini adalah senarai penuh team yang akan bertanding: Air Asia Saiyan, IDNS SG, Tyrants, MyA, Mystic Burden, Team Eksdi, Mysterious Assassin 3 dan Louvre SG.
Penulis sempat menemubual skuad MyA (Mysterious Assassin), antara pasukan pilihan dalam MPL kali ini!
Dua dari kanan, Mohd Zulshahrin bin Zulkifli (King Zyzz). Kredit gambar: eGG Network
MyGameOn: Sebelum ini korang berjaya meraih naib juara (di kejohanan eCurve) tapi apa pula expectation MyA untuk MPL?
King Zyzz: Dah tentunya kami nak buat yang terbaik kerana kami dah bersedia (study bagaimana strategi pihak lawan dan sebagainya). Kami akan cuba ubah kesilapan dalam pertandingan yang lepas dan akan beat Saiyan! Dalam MPL ni semua kuat-kuat yang bertanding jadi kami pun kena berusaha lebih keras lagi.
MyGameOn: Sekarang kita boleh saksikan MyA mempunyai ramai peminat yang terdiri dari pelbagai usia. Bagaimana reaksi King dengan ini?
King Zyzz: Mula-mula kami hanya small family, ramai orang tak kenal. Tapi lepas masuk MPL dan kejohanan besar, makin ramai yang menyokong kami. Semestinya kami sentiasa menghargai peminat yang tak putus beri sokongan.
————
MyGameOn: Apa harapan Sh4dow dalam kejohanan ini?
Sh4dow: Saya sendiri nak berikan persembahan terbaik kerana sebelum ini hampir menang tapi kalah di final. Untuk ini, kami ada menukar meta berdasarkan hero apa yang dilemahkan dan dikuatkan dalam patch terbaru. Sebagai pengguna Mage, Angela adalah hero pilihan pemain profesional sekarang.
MyGameOn: Bagaimana MyA berlatih untuk hadapi acara utama ini?
Sh4dow: Disebabkan semua tinggal berjauhan, jadi kami akan berlatih menggunakan Discord (aplikasi untuk berhubung bersama gamers). Setakat ini pun tak ada lagi bootcamp untuk ML kerana atas faktor lokasi. Kami dah bersedia untuk perlawanan pada 4 petang ini dan sudah tentunya akan buat yang terbaik untuk peminat yang sentiasa menyokong kami.
Bagi penyokong MyA, hadirkan lah diri korang untuk bagi sokongan selama 3 hari ini! Kejohanan ini dianjurkan oleh eGG Network dengan kerjasama Moonton.
Baru-baru ini juga, MyA direkrut oleh organisasi e-sukan, Flash Vision yang sah menaja pasukan ini. Jom baca SINI.


Liga Profesional Mobile Legends (MPL) Malaysia dan Singapura Musim Ketiga sudah pun menemukan tiga pasukan tempatan yang akan menyertai pasukan-pasukan lain pada musim liga nanti.

Mereka adalah Mysterious Assassin, Xpax X-Assins dan juga ICON.
Dalam pertempuran sengit di pusingan kelayakan akhir semalam, tiga pasukan ini berentap antara satu sama lain dengan satu lagi skuad tempatan, EDG Project. Walaupun Xpax kalah dengan ICON di semi-final, mereka bertemu EDG untuk Bronze Match dan berjaya melepasi pusingan itu lantas layak ke musim liga. Di bawah adalah senarai penuh pasukan yang akan berentap pada musim liga bagi MPL Musim Ketiga nanti:

Bigetron Esports (Singapura)
Bosskur Gaming
Evos Esports (Singapura)
Resurgence (Singapura)
Reborn
Geek Fam
Mysterious Assassin (MyA)
ICON
Xpax X-Assins

Sekarang hanya tinggal satu lagi pasukan Singapura yang akan menentukan nasib mereka di pusingan kelayakan nanti. Mereka akan bertarung bermula 26 hingga 27 Januari depan. Berita baik buat peminat Malaysia, kelayakan MyA ke musim liga adalah satu comeback kepada mereka selepas gagal berbuat demikian pada musim kedua. Banyak roster shuffle yang terjadi dan kali ini mungkin mereka sudah berada di dalam good form.
Bagi pasukan ICON pula, Kuja didapati menyertai pasukan itu sebagai pemain tetap selepas beberapa lama menjadi pemain simpanan. Dengan itu, Mystic MY kini dibubarkan.
Kuja kini menjadi pemain utama untuk ICON bagi MPL dan kejohanan lain.
Musim liga bagi MPL MY/SG S3 akan bermula pada 1 Mac hingga 7 April nanti dengan prizepool lebih dari USD100,000.


Bekas pemain profesional League of Legends, OzoraVeki dan pemain baru dalam arena Mobile Legends, Rumpel kini menyertai skuad Geek Fam Mobile Legends Malaysia.

Veki atau nama sebenarnya Poon Kok Sing adalah bekas pemain Kuala Lumpur Hunters, skuad League of Legends negara yang memenangi pelbagai kejohanan antaranya LCM Spring Playoffs 2018, Hyperplay 2018 dan pernah menyertai Garena Star League (GPL).
Bagi yang belum tahu, penghijrahannya ke arena Mobile Legends bukanlah perkara baru kerana sebelum ini, beliau menyertai skuad Flash Vision pada Oktober tahun lalu.
Artikel berkaitan: OzoraVeki sertai Flash Vision
Dengan kehebatannya sebagai pemain Top Global Lunox, Veki pastinya akan mempamerkan prestasi lebih baik bersama Geek Fam bagi persediaan ke Liga Profesional Mobile Legends (MPL MY/SG) musim keempat nanti.
Ikutinya di Facebook: OzoraVeki

Sementara itu, Rumpel pula adalah pemain baru yang berbakat dan pernah memenangi beberapa kejohanan kecil MLBB. Menjadi pemain yang baru, anak muda ini juga akan buktikan yang terbaik dalam skuad Geek Fam nanti.
Secara keseluruhan, ini adalah roster penuh Geek Fam MLBB Malaysia:

2ez4jepv
Feekz
Xorn
Dominus
Artz
Rippo
OzoraVeki
Rumpel

Dengan pengumuman dua pemain berbakat ini, mereka akan membuat kemunculan di MPL MY/SG S4. Bagaimanapun, pastinya akan ada rotasi dibuat kerana syarat untuk bermain di musim liga bagi pasukan jemputan terus ialah mengekalkan 60% pemain dari lineup musim lalu.
Gambar featured image: Garena LOL
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.


Mobile Legends: Bang Bang mencipta sejarah tersendiri apabila mencatatkan tontonan tertinggi bagi kategori permainan mudah alih.
Mengikut data terbaru dari Esports Chart, MLBB mencatatkan sebanyak 386.88 juta jam tontonan sepanjang tahun itu.

Di tempat kedua adalah PUBG Mobile dengan 214.71 juta jam manakala Free Fire mengikut rapat di tangga ketiga dengan 142.20 juta jam.
Di rekod pertama itu, MLBB mencatatkan rekod baru dengan 2.5 kali ganda lebih banyak berbanding 2020. Kejohanan Dunia, M3 pula mencatatkan 3.1 juta tontonan puncak.
Laporan itu juga mengatakan lebih tujuh kejohanan diadakan yang berjaya menarik lebih sejuta tontonan puncak setiap satu termasuk kejohanan antarabangsa dan liga serantau MPL untuk Indonesia dan Filipina.
Sementara itu, League of Legends Wild Rift juga sedang meningkat naik, dikhabarkan rekodnya sudah melepasi Brawl Stars, Clash Royale dan Call of Duty: Mobile.
Sumber: Esports Chart


Pemain Mobile Legends Malaysia, Moon atau nama sebenarnya Zikry Bin Shamsuddin adalah nama yang tidak asing lagi di dalam dunia kompetitif permainan mudah alih berkenaan.
Beliau merupakan pemain yang konsisten sepanjang karier beliau bersama pasukan Todak. Moon berjaya membawa pasukan Todak memenangi MPL Season 6 dengan rekod tanpa kalah.
Pemain yang terkenal dengan peranan sebagai mage support di dalam pasukan, Moon menggemari du pasukan Indonesia, EVOS Legends dan RRQ Hoshi ketika ditanya dalam satu temubual media di Singapura.
“Kalau boleh pilih pasukan Indonesia mana yang saya minat. Adalah dua pasukan ini, RRQ dan EVOS Legends” ujar Moon.
Memandangkan Todak adalah pasukan MLBB terkuat di Malaysia, kalau di Indonesia, Moon juga ingin menjadi antara yang terbaik.
Beliau dan ahli pasukannya kini membuat persiapan untuk membawa Todak menjuarai kejohanan dunia, M2 yang akan berlangsung pada 18 Januari ini.
Foto: ONE Esports


Semalam, berakhirnya pertarungan sengit Mobile Legends yang dipertandingkan di atas pentas di Empire City, Petaling Jaya menyaksikan wakil sulung Singapura, Flash Tyrants berdepan Geek Fam Mystic dalam Selangor Cyber Games 2018 yang bermula dari Sabtu hingga Ahad.
Mereka terdiri daripada kapten pasukan, Ong Wei Sheng (Aeon), Lim Zu Xian (Xian), Ngian Wee Kiat (Aubi), Teo Ting Swan (Swan), Marcus Soh Ming (Marc) dan Lim Sheng Lun (Lun).
Flash Tyrants mempamerkan prestasi cemerlang dengan clean sweep 3-0 lalu membawa pulang wang tunai keseluruhan RM20,000. Apa rahsia kemenangan mereka ini? Jom ikuti temu bual penulis bersama mereka!
Flash Tyrants bersorak gembira selepas diumumkan juara. Juga hadir Menteri Besar Selangor, YAB Amirudin Shari.
MyGameOn: Apa perasaan anda apabila dijemput sebagai satu-satunya wakil Singapura berentap bersama pasukan Malaysia?
Aeon: Kami memang teruja untuk bermain di Malaysia. Sebabnya, setiap pasukan ini mempunyai stail dan cara bermain berbeza. Sebenarnya susah untuk menyesuaikan diri dengan keadaan ini tapi kami cuba yang terbaik.
MyGameOn: Apa strategi terbaik digunakan ketika Selangor Cyber Games 2018 ini?
Aeon: Sebenarnya tiada satu strategi yang betul-betul berkesan. Pada awal pertandingan, kami banyak menggunakan hero yang kuat dalam teamfights. Tapi apabila berdepan Geek Fam Mystic pula, kami gunakan hero split push kerana mereka memang strong dalam teamfights. Ada peluang untuk counter, kami guna peluang itu sebaik mungkin.
MyGameOn: Adakah marksman menjadi meta dalam pertandingan kali ini? kerana dalam kebanyakan perlawanan pasukan anda akan menggunakan marksman.
Aeon: Saya tak rasa begitu. Seperti yang kita lihat, Hanabi dan Kimmy adalah adalah marksman paling kuat dalam meta sekarang tapi kami tak dibenarkan menggunakannya kerana ada bugs.
Kalau mereka boleh digunakan dalam kejohanan lain, pasti akan mengambil pick ini kerana mereka amat kuat pada mid dan late game.
MyGameOn: Apakah kejohanan seterusnya yang anda akan sertai?
Aeon: Pada pertengahan November ini, kami akan menyertai Mobile Star League (MSL) yang akan mengumpulkan skuad-skuad lain di serata Asia Tenggara. Jadi kami akan terus berlatih untuk mempersiapkan diri menghadapi kejohanan itu.
——
Selangor Cyber Games 2018 mengumpulkan 6 permainan e-sukan iaitu Mobile Legends, Dota 2, PES 2019, FIFA 19, PUBG dan Tekken 7 dengan hadiah wang tunai terkumpul RM250,000. Ia diadakan selama dua hari bermula hari ini hingga Ahad di Empire City, Petaling Jaya, Selangor.
Anjuran kali kelima ini adalah dari Mineski Events Team Malaysia dengan kerjasama Majlis Sukan Negeri Selangor dan Big Machinez.


Nampaknya patch terbaru Mobile Legends 1.4.70 menyaksikan spell Flameshot sekali lagi dikenakan nerf walaupun selepas cooldownnya dinaikkan kepada 50 saat dari 35 saat sebelum ini.
Kali ini, durasi slow dikurangkan dari 1.5 saat ke 1 saat manakala damage jarak dekat dikurangkan dari 400+100% serangan magis tambahan kepada 160 +40% serangan magis tambahan.

Moonton mengatakan dalam nota patch tersebut yang hero jarak dekat menggunakan spell ini untuk mengakhiri nyawa pihak lawan dengan mudah selain efek knockback. Sekarang, ia diskalakan mengikut jarak kerana jarak jauh spell ini tetap tidak berubah damage dikenakan.
Jika anda menonton Liga Profesional Mobile Legends: Bang Bang Malaysia & Singapura (MPL MY/SG) Musim Kelima baru-baru ini, spell Flameshot selalu diguna dengan kerap dan mengakibatkan kesakitan yang amat pada sesetengah hero.
Disebabkan cooldown yang rendah, terdapat beberapa situasi di mana empat pemain menggunakan flameshot dan mengabaikan spell lain. Ini menyebabkan kerosakan pada meta dan tiada strategi nyata dapat dirangka melalui spell lain.
Jaraknya yang jauh dan damage tinggi yang mengikut penambahan magic damage juga membuatkan spell ini sangat berguna untuk mage pada minit akhir perlawanan.

Artikel berkaitan: Perubahan emblem assassin, lagi mudah nak comeback?
Artikel berkaitan: Mask kena nerf, tiada lagi meta hyper carry?


Antara intipati penting patch terbaru Mobile Legends 1.4.70 ini ialah menyenaraikan kebimbangan pemain mengenai meta Hyper Carry yang sedang digunakan secara berleluasa di mod klasik, rank mahupun di liga MPL yang kita saksikan sebelum ini.
Formasi empat lindung satu (marksman/auto attacker) ini menjadi popular sehinggakan peranan lain seperti mage dan offlaner tidak begitu menyerlah kerana hanya perlu memastikan carry mereka hidup.
Berkongsi kebimbangan sama, pengulas Mobile Legends, Radzi “Ikuto” Rahman berkata, akan ada dua kemungkinan untuk perubahan di dalam patch terbaru ini.
“Pertama sekali, kita kena faham dulu meta Hyper Carry ini. Ia adalah strategi di mana kita akan mengharapkan carry untuk mendapatkan kesemua farm (gold). Kalau kita beli mask, masih akan dapat duit secara pasif tanpa perlu farm pun jadi kita tak rugi.
“Bezanya sekarang, anda tidak akan lagi dapat duit atau experience langsung setiap 4 saat. Hanya pemakai mask yang mempunyai gold dan experience terendah saja boleh menerima manfaat ini,” katanya.
Keduanya, kata Ikuto, disebabkan perubahan pada mask yang tak lagi memberi experience dan duit kepada lima pemain serentak, kesemua mereka harus farm untuk dapatkan gold.
“Berbanding sebelum ini, berjalan-jalan saja boleh mendapatkan gold pasif. Sekiranya memang percayakan sepenuhnya pada Hyper Carry, tidak mengapa.
“Tapi bezanya kali ini, jika Hyper Carry mati, memang dijamin anda akan kalah. Jadi mungkin pemain akan mula berhenti gunakan meta ini kerana terlalu berisiko,” katanya.
Untuk mendapatkan gambaran lebih tepat mengenai nerf pada mask, anda boleh tonton video di bawah:

Foto: Dapur Saya